text:
रायपुर। “आदि धरम जागृति संस्थान” के संगोस्ठी म सभी वक्ता मन ह राज्य निरमान के बाद इहां के अस्मिता के संवरधन बर कोनो ठोस काम नइ करे के बात कहिन। “राज्य निरमान अउ अस्मिता के दसा” बिसय म चरता करत हुए वक्ता मन के कहिना हे के, अलग राज्य ब संघरस के उद्देस्य रहिस हे इहां के भाखा के, इहां के संस्कृति के अउ सम्पूरन अस्मिता के स्वतंत्र पहिचान बनय, अब लगते हे के राज्य आन्दोलन म अपन सरवस्व अरपित कर देवइया पुरख मन के स्वप्न ल साकार करे बर पुनः संघरस के रद्दा अख्तियार करना होही।
सिविल लाईन के वृंदावन हाल म आदि देव के चित्र म ज्योति प्रज्वलित करे अउ संस्थान के प्रदेश महिला प्रभारी, लोक गायिका ज्योति चंद्राकर के छत्तीसगढ़ महतारी के वंदना प्रस्तुत करे के बाद संगोष्ठी के सुरूआत होइस। मुख्य अतिथि के आसंदी ले संबोधित करत हुए वरिष्ठ साहित्यकार, समाजसेवी अउ छत्तीसगढ़ी सेवक के संपादक जागेश्वर प्रसाद ह कहिन के छत्तीसगढ़ के मूल पहिचान बर अभु घलो बहुत कुछु करे जाना शेस हे। कोनो भी राज्य के पहिचान उहां के भाखा अउ संस्कृति ले होथे, लेकिन राज्य निरमान के बाद इहां के सरकार मन येखर स्वतंत्र पहिचान बनाय बर कोनो भी ठोस कारय नइ कर हे। दिखाय बर प्रदेस स्तर म छत्तीसगढ़ी ल राजभाखा के दरजादे दिस हे। राजभाखा आयोग के स्थापना कर दीस, लेकिन जमीनी तउर म राजभाखा ल स्थापित करे के दिसा म कोनो ठोस पहल नइ जात हे।
गोंडी धर्म गुरु ठाकुर कोमल सिंह मरई ह कहिन के इहां के मूल संस्कृति ल समझे बर छत्तीसगढ़ी भाखा के संग गोंडी भाखा ल भी समझे के आवश्यकता हे। समाज सेविका मिथिला खिचरिया के कहिना रहिस हे के नवा छत्तीसगढ़ राज्य अब 18 बछर के होगे हे। अब पुरख मन के दिखाय गे मारम म चलत हुए, लोक संस्कृति ल जीवंत करत हुए आदि धरम के स्थापना करे जाय। अस्मिता एवं स्वाभिमान के संपादक भुवन वर्मा ह मूल आदि धरम ल पुनरस्थापित करे बर कार्य करे के आव्हान करिन।
कारयक्रम अउ संस्थान के प्रदेस अध्यक्ष सुशील भोले ह कहिन के इहां के संस्कृति अउ इतिहास के नाम म करे गे सोध के चलत इहां के मूल पहिचान आज घलो स्वतंत्र रूप म स्थापित नइ हो सकिस।
शिक्षाविद् डा. शंकर यादव अउ प्रो. लक्ष्मण प्रसाद मिरी घलो अपन बात रखिस। संगोस्ठी म डा. सुखदेव राम साहू, सुधा वर्मा, रामकुमार साहू, चेतन भारती, कृष्ण कुमार वर्मा, मनोरमा चंद्रा ने भी अपने विचार रखिन।
वरिष्ठ साहित्यकार चेतन भारती, राजिम से पधारी कवयित्री केवरा यदु, संस्थान के सांस्कृतिक सचिव अरुणा व्यास मिरी, आशा पाठक, राजेश्वरी वर्मा, गीता वर्मा, सावित्री वर्मा, नेहरू लाल यादव, मनोरमा चंद्रा ह अस्मिता म आधारित काव्यपाठ करिन।
ये अवसर म रामशरण कश्यप, कमल निर्मलकर, भोलेश्वर साहू, भगवान सिंह अहिरे, भगत ध्रुव, सत्यभामा ध्रुव, प्रियंका मरकाम, सावित्री वर्मा, राजेन्द्र चंद्राकर, मीना साहू, शारदा देवी साहू, डा. रेखा वर्मा, भारती वर्मा, अरुण वर्मा, चैतराम नेताम, मनहरण चंद्रा, मुकेश शर्मा, दिलीप ताम्रकार, सफदर अली सफदर, हर्षवर्धन साहू, दिलीप सिंह समेत कतको अस्मिता प्रेमी उपस्थित रहिन हे।
रायपुर। “आदि धरम जागृति संस्थान” के संगोस्ठी म सभी वक्ता मन ह राज्य निरमान के बाद इहां के अस्मिता के संवरधन बर कोनो ठोस काम नइ करे के बात कहिन। “राज्य निरमान अउ अस्मिता के दसा” बिसय म चरता करत हुए वक्ता मन के कहिना हे के, अलग राज्य ब संघरस के उद्देस्य रहिस हे इहां के भाखा के, इहां के संस्कृति के अउ सम्पूरन अस्मिता के स्वतंत्र पहिचान बनय, अब लगते हे के राज्य आन्दोलन म अपन सरवस्व अरपित कर देवइया पुरख मन के स्वप्न ल साकार करे बर पुनः संघरस के रद्दा अख्तियार करना होही।


c: text/html

text:
4 May 2020-Current Affairs Gk in Hindi-हे दोस्तों hindiprogyan.com में स्वागत हे। आज का Current
3 May 2020-Current Affairs Gk in Hindi-हे दोस्तों hindiprogyan.com में स्वागत हे। आज का Current
2 May 2020-Current Affairs Gk in Hindi-हे दोस्तों hindiprogyan.com में स्वागत हे। आज का Current
1 May 2020-Current Affairs Gk in Hindi-हे दोस्तों hindiprogyan.com में स्वागत हे। आज का Current
27 April 2020-Current Affairs Gk in Hindi-हे दोस्तों hindiprogyan.com में स्वागत हे। आज का Current
19 April 2020-Current Affairs Gk in Hindi-हे दोस्तों hindiprogyan.com में स्वागत हे। आज का Current
18 April 2020-Current Affairs Gk in Hindi-हे दोस्तों hindiprogyan.com में स्वागत हे। आज का Current
17 April 2020-Current Affairs Gk in Hindi-हे दोस्तों hindiprogyan.com में स्वागत हे। आज का Current
16 April 2020-Current Affairs Gk in Hindi-हे दोस्तों hindiprogyan.com में स्वागत हे। आज का Current
15 April 2020-Current Affairs Gk in Hindi-हे दोस्तों hindiprogyan.com में स्वागत हे। आज का Current

robotstxt: allowed

filter: keep


text:
धमतरी। जिले म प्रशासन के ओर ले देगे एक आदेश ह खलबली मचा दीस हे। दरअसल प्रशासन के ओर ले आदेश जारी करे गेहे कि 14 से 18 बरस के छात्रा मन ल स्कूल म मिड-डे मील के सुविधा नइ मिल ही।
दरअसल स्कूल मन म मिल-डे मील पहुंचाए के काम स्वसहायता समूह करत रहिन हे। लेकिन प्रशासन के ओर ले जारी ये आदेश म उंखन मन के सामने रोजी-रोटी के संकट पैदा होगे हे। विभाग के ओर ले करेगे करार म पांच साल तक स्वसहायता समूह मन ल स्कूल मन म रेडी टू ईट पहुंचाए के काम देगे रिहिस हे। लेकिन महज दो साल म ही ये करार ल खत्म कर दे गिस ।
स्वसहायता समूह म काम करइया महिला मन ह प्रशासन ने शिकायत कर रोजगार दे के मांग करे हे। जिला म करीब 40 स्वसहायता समूह म 500 ले ज्यादा महिला मन रेडी टू ईट बनाए के काम करत रहिन हे। महिला एवं बाल विकास विभाग ह अब स्वसाहायता समूह के अनुबंध ल खत्म कर दे हे। रेडी टू ईट बनाइया महिला मन ह कलेक्टर ल ज्ञापन सौंपके शिकायत करिस हे।
महिलामन के कहिना हे कि सुपरवाइजर के ओर ले उमन ल मौखिक आदेश देके पोषण आहार न बनाए बर कहे गेहे। समूह म काम करइया महिला मन के मानन तो उमन ह रेडी टू ईट बनाए के भारी मात्रा म कच्चा माल खरीद ले हे। अइसे म अगर रेडी टू ईट बंद कर दे जात हे तो उमन ल भारी नुकसान के सामना करे बर पड़ही।
‘जरूरत पड़ही तो करबो संपर्क’
मामला म महिला एवं बाल विवास विभाग के ओर ले सरकार के आदेश के हवाला देवत हुए कहे गेहे कि फिलहाल 14 ले 18 बरस के छात्रा मन ल मिड-डे मील दे बर रोक लगा दे गेहे। अउ आगू अगर रेडी टू ईट बनाए के जरूरत पड़ही तो समूह ले संपर्क करे जाही।
धमतरी। जिले म प्रशासन के ओर ले देगे एक आदेश ह खलबली मचा दीस हे। दरअसल प्रशासन के ओर ले आदेश जारी करे गेहे कि 14 से 18 बरस के छात्रा मन ल स्कूल म मिड-डे मील के सुविधा नइ मिल ही।


text:
येड़िल अन्ना ले जुरे कतको सुरता मन मोला पोटार के धर लेथे अऊ कऊनो जादू कस अपन संग बोहावत ले जाथे. ये मोला सुघ्घर छईंया ले भरे रंग बिरंगा जंगल के वो पार ले जाथे. झूमत ऊँचा रुख मन के तरी, जिप्सी (घुमंतू समाज) राज मन के कहिनी मन मं, कउनो डोंगरी के टीपी मं ला के राख देथे. ये जगा ले जम्मो दुनिया एक ठन सपना बरोबर नजर आथे. एकर बाद अचानक, अन्ना मोला रात के सितावत हवा संग सितारा मन के मझा मं फेंक देवय. वो ह मोला धरती डहर तब धकेल देथे जब तक के मंय माटी नई बन जावंव.
वो हा माटी ले बने रहिस, ओकर जिनगी हे जइसने माटी ले बने रहिस, कभू एक ठन जोक्कर, त कभू एक ठन गुरूजी, त कभू एक ठन लईका, एक ठन हीरो बन जाय, माटी के लोंदा कस लुदलुदहा जेन ह कउनो अकार मं ढल जावय. येड़िल अन्ना, वो हा मोला उहीच माटी ले गढ़े हवय.
मंय वो राजा मनके कहिनी ला सुनके बढ़े हवंव जेन ला वो हा लइका मन ला सुनावत रहिस. फेर अब मंय अब वो मनखे के कहिनी, जेन ह एक ठन परछाई कस ओकर अऊ ओकर फोटू मन ला बताय ला चाहत हवंव. वो कहिनी जेन ह मोर भीतरी बीते 5 बछर ले जियादा बखत ले बसत हवय.
*****
आर. एझिलारासन जोक्कर मन के राजा आय, चारों डहर डेगत एक ठन मुसुआ, एक ठन उतईल रिंगीचिंगी चिरई, एक ठन सिधवा भेड़िया, एक ठन नाचत नखरा करत बघवा... ये सब्बो वो दिन के कहिनी ऊपर रथे. कहिनी मन जेन ला वो हे बीते 30 बछर ले जियादा बखत ले तमिलनाडु के जंगल मन अऊ सहर मन ले होवत अपन पीठ उपर एक ठन बड़े झोला मं लादे चले जावत हवय.
साल 2018 के बखत आय. हमन नागपट्टिनम के एक ठन सरकारी इस्कूल मं हवन. चक्रवात गाजा ले गिरे रुख मन ला काटगे रखाय चारों कोती लकरी के ढेरी, इस्कूल ह बंद परे आराखाना जइसने लागत रहय. फेर तमिलनाडु के सबले भारी प्रभावित जिला के ये इस्कूल के उजाड़ अऊ पस्त रूप ह एक ठन कोंटा मं लइका मन के हँसी ठठोली के उछाह ले भरे रहिस.
“वंददाणए दिन्न पारंग, कट्टीयकारण आमा कट्टियकरण, वारणए दिन्न्न पारंग [देखव, जोक्कर आय हवय, हव, जोक्कर आवत हवय, देखव].”
उज्जर अऊ पिंयर रंग ले पोताय चेहरा, नाक मं एक ठन अऊ दू ठन गाल मं बने तीन ठन लाल लाल बड़े बिंदिया, मुड़ी मं पहिरे नीला रंग के प्लास्टिक के मसख़रा टोपी, मजेदार गीत गावत ओकर ताल के ठिकाना नई - हंसी के उप्पदरव जइसने माते रहय. हंसी के हंगामा मचे रहय. अइसने तरीका ले एज़िल अन्ना के कला सिविर सुरु होथे, फेर वो हा जवाधु डोंगरी मन के एक ठन नानअकन सरकारी इस्कूल होय, धन चेन्नई के एक ठन निजी इस्कूल, सत्यमंगलम के जंगल मं आदिवासी लइका मन सेती एक ठन दूरस्थ इलाका [इरोड जिला], धन सरीर ले कऊनो किसिम के कमी ले जुझत लइका मन. अन्ना के एक ठन गीत ले सुरु नाटक ह लइका मन ला अपन संग गावत दऊडत, खेलत, हँसत जम्मो रोका छेंका ला छोर देथे.
एक ठन प्रशिक्षित कलाकार, अन्ना ला कभू इस्कूल मं मिले सुविधा के कऊनो परवाह-संसो नई रहय. वो ह कुछु नई मांगय. कऊनो अलग होटल धन रुके के बेवस्था नई, कउनो खास समान नई. वो ह बिजली, धन पानी धन फैंसी समान के घलो बिना काम करत हवय. ओकर परवाह सिरिफ लइका मन ले मिले के, वो मन के संग गोठीयाय के, वो मन के संग काम करे के रथे. बाकि कऊनो मायने नई रखय. तंय ओकर जिनगी ले लइका मन ला निकले नई सकस. जब लइका मन के बात आथे त वो मनखे ह गजब के हो जाथे .
एक पईंत, सत्यमंगलम के एक ठन गाँव मं, वो ह अइसने लइका मन के संग काम करिस, जेन मन एकर पहिली रंग नई जानत रहिन. वो हा पहिली बेर वोमन ला अपन मन ले रंग ले कुछु बनाय मं मदद करिस, वो हा एक ठन नबा गियान हासिल करिस. जब ले वो हा अपन कला विद्यालय, कालीमन विरलगल [फिंगर्स ऑफ क्ले] सुरू करिस, तब ले बीते 22 बछर ले अपन ये गियान ला लइका मन संग बढ़ावत जावत हवय. मंय वोला कभू बीमारी के आगू हार मानत नई देखेंव. ओकर बीमारी के इलाज लइका मन संग ओकर काम आय, अऊ वो हा लइका मन के संग रहे के सेती हमेसा तियार रथे.
अन्ना ह 1992 मं चेन्नई फाइन आर्ट्स कॉलेज ले ललित कला मं स्नातक की डिग्री हासिल करिस. वो ह सुरता करत कहिथे, "मोर वरिष्ठ, चित्रकार थिरु थमिलसेल्वन, पोशाक डिजाइनर श्री प्रभाकरन अऊ चित्रकार श्री राजमोहन, मोर कॉलेज जिनगी मं भरपूर मददगार रहिन. वो मन मोला डिग्री के पढ़ई पूरा करे मं मदद करिन. टेराकोटा मूर्तिकला में एक ठन कोर्स करे के बाद, मंय कला के संग परयोग करे बर चेन्नई मं ललित कला अकादमी ले जुर गेंय.” वो ह कुछु बखत सेती अपन मूर्तिकला स्टूडियो मं घलो काम करिस.
वो ह कहिथे, “फेर जब मोर काम बेचाय ला धरिस, त मोला गम होईस के ये ह आम जनता तक ले पहुंचे नई सकत हवय. तभेच मंय आम लोगन मन के मंझा मं अपन कला देखाय ला सुरु करेंव, अऊ तय करेंव के तमिलनाडु के ग्रामीन इलाका के पांच जगा (डोंगरी मन, समुंदर, रेगिस्तान, जंगल, खेत) होहीं जेन मेर मंय रहे ला चाहत चाहूँ. मंय लइका मन के संग माटी अऊ हस्तशिल्प ले खिलौना बनाय ला सुरु करेंव.” वो हा लइका मन ला पेपर मुखऊटा, माटी के मुखोटा, माटी के मूर्ति, रेखाचित्र, चित्रकारी, ग्लास पेंटिंग अऊ ओरिगेमी (कागज मोड़े के जपानी कला) बनाय ला सिखाय सुरु करिस.
हमन जिहां जाथन, आय जय के कऊनो साधन चाहे बस, वेन धन जेन ह मिल जाय – हमर सबले बड़े समान मं हमेसा लइका मन के जिनिस रथे. एज़िल अन्ना के हरियर झोला ड्राइंग बोर्ड, पेंट ब्रश, रंग, फेविकोल ट्यूब, ब्राउन बोर्ड, ग्लास पेंट, पेपर अऊ कतको दीगर जिनिस मन ले भरे परे रहे होही.वो हमन ला चेन्नई के हरेक मोहल्ला मं ले जाय सकत रहिस, गोड़ पिरवत तक ले - एलिस रोड ले पैरी कॉर्नर तक, ट्रिप्लिकेन ले एग्मोर तक – जेन मेर कला के समान मिलथे. अऊ एकर बर 6,000-7,000 रुपिया खरच हो जावत रहिस.
अन्ना करा भरपूर पइसा कभू नई रहिस. वो ह अपन संगवारी मन ले. छोटे से नउकरी ले, निजी इस्कूल मं अपन काम करके संकेलत रहिस, जेकर ले वो ह आदिवासी अऊ दिव्यांग लइका मन सेती मुफ़त मं कला सिविर लगाय सके. एज़िल अन्ना के संग जावत ये पांच बछर मं, मंय कभू वोला अपन जिनगी के उछाह ला सिरोवत नई देखेंव. वो हा अपन सेती बहंचाके राखे सेती कभू नई सोचिस, अइसे घलो नई के ओकर तीर बहंचाके के राखे सेती कुछु नई रहिस. वो ह जेन कुछु कमावत रहिस, वोला मोर जइसने संगी-कलाकार मन मं बाँट देवत रहिस.
कभू-कभू, अन्ना बिसोय के बदला, लइका मन ला वो सब सिखाय के सेती नवा जिनिस मन ला खोजय, जेन ह वोला लागय के सिच्छा के तरीका ह वो मन ला सिखाय मं नाकाम हवय. वो ह वोमन ला कलाकृति मन ला बनाय सेती इहाँ मिले जिनिस ले बनाय ले घलो कहेय. माटी असानी ले मिल जाय, अऊ वो हा अक्सर येकर इस्तेमाल करय. फेर वोला खुदेच तियार करय, पथरा गोटी ला हेर के साफ सफ्फा ले लोंदा बनाय तक ले, वोला घोले, छाने, सुखोय अऊ सब्बो कुछु. माटी मोला ओकर अऊ ओकर जिनगी के सुरता कराथे. लइका मन के जिनगी के संग जुरे अऊ माटी के लोंदा कस लुदलुदहा. वोला लइका मन ला मुखोटा बनाय ला सिखावत देखे हा मन भा जाये. हरेक मुखोटा अपन अलगेच भावना ला बताही, फेर लइका मन के चेहरा मं खुसी के एकेच भावना होही.
लइका मन जब माटी ला धरें अऊ वो ला मुखोटा के अकार देवंय त वोकर अनमोल खुसी झरक परय. येड़िल अन्ना ह वो मन ला सोचे बर कहय जेन ह वो मन के जिनगी ले जुरे हवय. वो ह लइका मन ले वो मन के पसंद ला पूछत रहय, अऊ वो मन ला उही ला बनाय बर कहय.कुछु लइका मन पानी के टंकी येकर सेती बनायेंव काबर के ओकर मन के घर मं पानी कम धन बिल्कुले नई रहिस. कुछु दीगर मन हाथी ला बनायेंव. जंगल के लइका मन सूंड उठावत हाथी ला बनायेंव, जेन ह मोटा चमड़ी वाला ये जानवर के संग वोमन के सुंदर जिनगी के प्रतीक आय.
वो हा कला सिविर मं अपन बऊरे जिनिस सेती भारी बिचार करय. कला मन सबले बढ़िया हासिल करे के ओकर साध, लइका मन ला सही जिनिस देय के ओकर संसो ह वो ला हमर हीरो बना दिस. सिविर के हरेक रात मं येड़िल अन्ना अऊ दीगर मन मिलके दूसर दिन सेती जिनिस तियार करत रहंय. वो हा सिविर ले पहिली अपन आंखी ऊपर पट्टी बांध के अभियास करय जेकर ले नजर ले कमजोर लइका मन संग गोठिया सकय. सुने नई सकय लइका मन सेती सिखाय ले पहिली अपन कान ला बंद करके अभियास करय. जेन तरीका ले वो हा अपन चेला मन के गुने ला समझे के कोसिस करय वो ह मोला अपन फोटू के किरदार मन के संग जुरे के प्रेरना दीस. एकर पहिली के मंय कउनो फोटू खींचों, ओकर ले मोर मन के जुरे ह जरूरी रहिस.
येड़िल अन्ना ला फूग्गा मन के जादू समझ मं आ गे रहिस. फूग्गा मन के संग खेले जाय खेल ह हमेसा नान उमर के टूरा-टूरी मन ला अपन संग जुरे मन मदद करय. वो अपन झोला मं अब्बड़ अकन फूग्गा राखत रहिस - गोल फुल्लैय्या फूग्गा. सांप जइसने लंबा फूग्गा, घुमावदार, सिटी बजावत, पानी ले भरे फूग्गा मन लइका मन के उछाह बनाय मं भारी मददगार रहिस अऊ वो त गीत गावतेच रहिस.
अन्ना कहिथे, “अपन काम के बखत मोला ये गम होईस के लइका मन ला गाये अऊ खेले के सरलग जरूरत परथे. मंय अइसने गीत अऊ खेल तियार करथों जेकर ले समाजिक संदेसा घलो होथे. मंय वो मन ला संग मं गाय ला कहिथों.” अन्ना सिविर मं रंग जमा देवय. आदिवासी गांव के लइका मन वोला सिविर के बाद भारी मुस्किल ले जावन देवंय. वो मन वोला गीत गाय ला कहेंव. अऊ अन्ना सरलग गावत रहय, आजू बाजू मं लइका मन रहेंय, तेकरे सेती गावत रहय.
जेन तरीका ले वो ह अपन चेला मन के गुने ला समझे सेती ओकर ले गोठीयाय के कोसिस करत रहय वो ह मोल अपन फोटू मन के किरदार मन के संग जुरे बर प्रेरना दीस. सुरु मं जब फ़ोटोग्राफ़ी डहर मोर खास समझ नई रहिस, मंय येड़िल अन्ना ला अपन खींचे फोटू मन ला दिखायेंव. वो ह मोला कहिस के मंय फोटू वो मन ला दिखावोंव जेन मनके मंय खींचे रहेंय. वो ह कहिस, “वो मन (लोगन मन) तोर हुनर ला निखारे मं मदद करहीं.”
सिविर मन मं लइका मन हमेसा अपन रचना का कला ला दिखाईन. वो मन के करे चित्रकारी. ओरिगेमी अऊ माटी के पुतरा–पुतरी मन के प्रदर्शनी लगय. लइका मन अपन दाई–ददा अऊ भाई बहिनी मन ला लेके आवेंय अऊ अपन बनाय चीज ला गरब ले दिखायेंव. येड़िल अन्ना ह वो मन के सिविर ला तिहार मं बदल देय. वो ह लोगन मन ला सपना देखे ला सिखाइस. मोर पहिली फ़ोटोग्राफ़ी प्रदर्सनी एक ठन अइसनेच सपना रिहिस जेन ला वो हा पल पोस के बड़े करिस. ओकर सिविर मन ले मोला अपन फ़ोटोग्राफी प्रदर्सनी लगाय के प्रेरना मिलिस. फेर मोर करा येकर बर पइसा नई रहिस.
अन्ना हमेसा मोला सलाह देवय के जब मोर करा कुछु पइसा आ जाय त वोकर ले कुछु फोटू मन ला प्रिंट करवा के राख ले करंव. वो ह मोला कहिस के भविसत मं बनेच आगू चले जाहूँ. वो ह लोगन मन ला मोर बारे मं बतायेव, मोर काम ला बतायेव. मोला लागथे के येकरे बाद मोर सेती जिनिस मन बने होय ला धरीन. येड़िल अन्ना के मंडली के थिएटर कलाकार अऊ कार्यकर्ता करुणा प्रसाद ह मोला प्रदर्शनी सेती सुरु मन 10,000 रुपिया दीस. मंय पहिली बेर अपन खींचे फोटू मन ला प्रिंट कराय पांय. अन्ना ह मोला अपन फोटू मन सेती, लकड़ी के फ्रेम बनाय ला सिखाइस. वो ह मोर प्रदर्शनी सेती एक ठन योजना बनाय रहिस, जेकर बिना मोर पहली प्रदर्सनी नहीं होय पाय रतिस.
बाद मं, मोर फोटू मन रंजीत अन्ना [पा रंजीत] अऊ ओकर नीलम कल्चरल सेंटर तक पहुंचिस. येकरे संग, ये ह दुनिया भर के दीगर जगा मं घलो पहुंच गे. फेर जेन जगा ले येकर विचार सबले पहिली आंखी उगरत रहिस वो ह अन्ना के सिविरेच ह रहिस. जब मंय पहिली पईंत ओकर संग जाय ला सुरु करेंव, त मोला बहुते अकन जिनिस के पता नई रहिस. ये यात्रा के बखत मंय बहुते कुछु सिखंय. फेर अन्ना हा कभू जानकार अऊ बहुते कम जानकार के मंझा मं कभू फेरफार नई करिस. वो ह हमन ला लोगन मन ला संग लाय सेती हऊसला भरे, भले वो ह कउनो ले कमती गियान रखत रहय. वो ह कहत रहय, हमन वोला नवा जिनिस मन ला बताबो, ओकरे संग यात्रा करे ला जाबो.” वो ह कभू कउनो मइनखे मं खामी नई देखत रहिस. अऊ वो ह ये तरीका ले कतको कलाकार गढ़ दीस.
वो हा कतको लइका मन ला घलो कलाकार अऊ अभिनेता बना देय हवय. अन्ना कहिथे, “हमन सुने नई सकय लइका मन ला कला के कतको रूप ला सिखाथान - हमन वो मन ला चित्रकारी, माटी ले मूर्ति जइसने जियन्ता जिनिस मन ला बनाय ला सिखाथन. देखे नई सकय लइका मन ला हमन संगीत अऊ नाटक करे ला सिखाथन. हमन वो मन ला माटी के तीन आयामी वाले मूर्ति बनाय ला सिखाथन. ये मं देखे नई सकय लइका मन ला कला ला समझे मं मदद मिलथे. हमन येकर ले देखथन के जब ल इ का मन ये तरीका के कला ला सिखथें अऊ वो ला समाज ला समझे के एक ठन हिस्सा के रूप मन सिखथें त वो मन अपन ला अजाद अऊ आत्मनिर्भर पाथें.”
लइका मन संग काम करत वो हा गम पाथे के “गाँव के लइका - खास करके टूरी मन - इस्कूल मन घलो बहुतेच लजावत रहिन. वो मन अपन गुरूजी के आगू कऊनो सवाल धन अपन संदहा पूछे नई सकत रहिन. अन्ना बताथे, मंय वो मन ला थिएटर के जरिया ले बात करे ला सिखाय के फइसला करेंव. अऊ अइसने करे बर मंय थिएटर एक्टिविस्ट करुणा प्रसाद के थिएटर क्लास करेंव. कलाकार पुरुषोत्तमन के अगुवई संग हमन लइका मन ला थिएटर मं सिखाय ला सुरु करेन.”
वो हा अपन लइका मन ला सिखाय सेती, दूसर देस के कलाकार मन ले सीखे कला के कतको किसिम ला लइका मन के मुताबिक बनाय के कोसिस करथे. वो हा लइका मन ला अपन तीर-तखार के दुनिया डहर जागरूक बनाय के कोसिस करथे. येड़िल अन्ना बताथे, "हमन अपन शिविर मन मं पर्यावरण ले जुरे फिलिम दिखाथन. हमन वो मन ला जीव परानी के अलग अलग रूप ला समझे के कला सिखाथन - फेर वो ह कतके नान अकन जीव होवय, चिरई हो धन कीरा. वो अपन तीर-तखार मं लगे रुख राई मन ला पहिचाने ला सिखथें, ओकर महत्तम ला समझथें, संगे संग धरती के सम्मान अऊ बचाय ला सिखथें. मंय अइसने नाटक तियार करथों जेन ह ऊहाँ के हालत के महत्तम ला जोर देथे. ये तरीका ले लइका मन हमर रुख राई अऊ जीव मन के इतिहास ला जान पहिचान सकथें. जइसने, संगम साहित्य मं 99 फूल मन के जिकर करे गे हवय. हमन लइका मन ला ओकर रेखाचित्र बनाय ला, अऊ जब वोमन हमर पुराना जमाना के बाजा बजावेंव, त ओकर बेरे मं गाय ला कहन.” वो ह नाटक सेती नवा गाना बनावत रहिस. वो हा कीरा अऊ जानवर मन सेती कहिनी गढ़य.
येड़िल अन्ना हा सबले जियादा आदिवासी अऊ समुंदर के तीर के इलाका मं बसे गाँव के लइका मन संग काम करिस. फेर जब वोला सहरी इलाका के लइका मन के संग काम करिस त वोला पता लगिस के सहरी लइका मन ला लोक कथा मन ले अऊ रोजगार ले जुरे गियान नई ये. फेर वो ह सहरी सिविर मन मं लोक कला मन के तकनीकी जानकारी ला घलो सामिल करिस, जइसने पराई मं ढोल के उपयोग करे जाथे, सिलम्बु मं प्रदर्शन के बखत पैजनी जइसने जेवर पहिरे जाथे, अऊ पुली मं बघवा के मुखोटा इस्तेमाल करे जाथे. येड़िल अन्ना कहिथे, मंय कला के ये तरीका मन ला ल इ का मन तीर पहुंचाय अऊ वोला बंचाय मं भरोसा रखथों. मोर मानना आय के ये कला के किसिम किसिम के रूप मन मं हमर लइका मन ला खुस रखे के अऊ अजाद रखे के काबिलियत हवय.
पांच ले छे दिन तक ले चले ये सिविर मन सेती टीम मं हमेसा एक ले जियादा कलाकार होवत रहिन. एक बखत रहिस, जब हमर मंडली मं गायक तमिलारसन, पेंटर राकेश कुमार, मूर्तिकार येड़िल अन्ना, अऊ लोक कलाकार वेलमुरुगन और आनंद सामिल रहिन. अन्ना धीरे ले मोर काम धाम के जिकर करत कहिथे, “अऊ हाँ, हमर टीम मं फ़ोटोग्राफ़र घलो हवंय, जेन ह हमर लइका मन ला फोटू के जरिया ले अपन जिनगी ला राखे ला सिखाथें.”
वो ला अपन जिनगी के सबले बढ़िया सुग्घर बखत ला संजोय खूब आवत रहय. अइसन बखत जेन मं लइका अऊ सियान हँसी खुसी रहत रहंय. वो हा खुदेच मोला मोर दाई-ददा संग अइसने समे फिर ले गुजारे मं मदद करिस. इंजीनियरिंग के पढ़ई के बाद जब मंय बिना काम धाम के भटकत रहेंव, अऊ मोर मन फ़ोटोग्राफ़ी डहर लगे ला सुरु होइस, त येड़िल अन्ना ह मोला अपन दाई ददा के संग जाके रहे ला कहिस. वो ह अपन महतारी के संग के गोठ बात मोला बतायेव, कइसने ओकर ददा के मरे का बाद ओकर दाई ह अकेल्ला वोला अऊ ओकर चार झिन बहिनी ला पाले पोसे रहिस. ओकर दाई ले जुरे कतको गोठ बात ले, येड़िल अन्ना ह मोला येला सोचे ला मजबूर कर दीस के मोर दाई-ददा मन मोला पाले पोसे सेती कतक मेहनत करे होहीं. येकर बादेच मंय अपन दाई के मोल ला समझे सकंय, ओकर फोटू खिंचय, ओकर बारे मं लिखंय.
जब मंय येड़िल अन्ना के संग घूमे ला सुरु करेंव, त मंय नाटक खेले ले जुरे बारीकी मन ला सीखे ला लगेंव, रेखाचित्र बनाना अऊ चित्रकारी करना, रंग बनाय ला सीखे ला लगेंव. येकरे संगेच मंय लइका मन ला फ़ोटोग्राफी सिखाय ला सुरु कर देंय. अइनसे करत ये ह लइका अऊ मोर मंझा मं एक ठन नवा दुनिया मं ले आइस. मंय वोमन के कहिनी सुनंव, वो मन के जिनगी ला फोटू मं उतारे ला सुरु करेंव. जब मंय वोमन के संग गोठ बात करे के बाद, वोमन के संग खेले के बाद, वो मन संग नाचे अऊ गाये के बखत फोटू लेय ला सुरु करेंव, त ये हा एक ठन तिहार बरोबर बन गे. मंय वोमन के संग वो मन के घर गेंय, वो मन का संग खांय, वो मन के दाई ददा ले गोठ बात करेंय. मोला गम होइस के जब मंय वो मन के संग गोठ बात करे, वो मन के संग अपन जिनगी ला बताय अऊ वो मन के संग कुछु बखत बिताय के बाद जब मंय फोटू खिंचथों, त जादू असन हो जाथे.
बीते 22 बछर मं, जबले येड़िल अन्ना ह कलिमन विरलगल के सुरुवात करे हवय, ओकर ले जऊन कोनो जुरिस वो सब के जिनगी ला वो ह जादू अऊ उजियार ले भर दे हवय. वो ह कहिथे, “हमन आदिवासी लइका मन ला अकादमिक मार्गदर्शन देथन, वो मन ला सिच्छा के महत्तम ला बताथन. हमन टूरी मन ला आत्मरक्षा करे ला घलो सिखाथन. हमन देखे हवन जब लइका मन ला आत्मरक्षा करे गे गुर बताय जाथे त वो मन के आत्मविस्वास बढ़ जाथे.” ओकर मानना आय: अपन लइका मन उपर बेस्वास करे, वो ला तर्कसंगत सोच ले भरे, अऊ विचार अऊ बोले के अजादी ला बढ़ाय के .
वो ह कहिथे, “हमन मानथन के हरेक मइनखे एके समान होथे, अऊ हमन वो मन ला इही सिखाथन. वो मन के खुसी मेहिच मंय अपन खुसी खोज लेथों.”
लेखक ह मूल रूप ले तमिल मं लिखे गे ये निबंध के अनुवाद सेती कविता मुरलीधरन अऊ ये कहिनी मं महत्तम जानकारी देय सेती अपर्णा कार्तिकेयन के अभार जतावत हवय.
आखिर मं: ये निबंध प्रकासन सेती तियार करे जावत रहिस के 23 जुलाई 2022 मं जाँच मं पता चलिस के आर. येड़िलारसन जिलियन बैरे सिन्ड्रोम ले पीड़ित हवंय. ये ह एक ठन तंत्रिका संबंधी गंभीर बीमारी आय, जेन मं सरीर के प्रतिरक्षा प्रनाली ह नस मन मं हमला करथे. ये बीमारी परिधीय तंत्रिका तंत्र ला असर करथे अऊ ये ह मांसपेसी मन के कमज़ोरी अऊ लकवा के कारन बन सकत हवय.
अनुवाद: निर्मल कुमार साहू


text:
कांकेर। भानुप्रतापपुर थाना क्षेत्र म गुरुवार के नौकरी के मांग करत किसान मन ल अस्थाई तौर म गिरफ्तार कर ले गिस। । बता दन कि ये किसान मन पीछू दस दिन ले रेल पटरी म प्रदर्शन करत हवय। किसान मन ह रावघाट रेल परियोजना बर अपन जमीन रेलवे ल दीस हे। एखरे सेती अपन जमीन के बदला म नौकरी के मांग करत हवय। प्रशासन ह किसान मन ल प्रदर्शन खत्म करे बर समझाइश दीस, लेकिन कोनो नतीजा नइ निकलिस। अइसे म प्रशासन ह उंखर अस्थाई रूप ले गिरफ्तारी करिस हे। प्रदर्शन स्थल म एएसपी अउ पुलिस के बड़का अफसर समेत बड़े संख्या म पुलिस जवान तैनात हवय।
नौकरी के मांग करिया किसान मन गिरफ्तार
कांकेर। भानुप्रतापपुर थाना क्षेत्र म गुरुवार के नौकरी के मांग करत किसान मन ल अस्थाई तौर म गिरफ्तार कर ले गिस। । बता दन कि ये किसान मन पीछू दस दिन ले रेल पटरी म प्रदर्शन करत हवय। किसान मन ह रावघाट रेल परियोजना बर अपन जमीन रेलवे ल दीस हे। एखरे सेती अपन जमीन […]


text:
आसान सावधानी मन ल बरते के सलाह पोस्टर के माध्यम ले आम मनखे मन ल देहे गए हे
रायपुर। राजस्व मंत्री अऊ राज्य आपदा प्रबंधन प्राधिकरण के उपाध्यक्ष प्रेमप्रकाश पाण्डेय ह वज्रपात-आकाशीय बिजली ले बचाव बर आसान उपाय ल बतइया पोस्टर के विमोचन करिन हें। जेमां बताए गए हे के आकाशीय बिजली ले अपन अऊ अपन सम्पति के सुरक्षा कइसे करे जा सकत हे। आकाशीय बिजली ले बांचे बर आसान सावधानी मन ल बरते के सलाह पोस्टर के माध्यम ले आम मनखे मन ल देहे गए हे। पोस्टर म बताए गए हे कि बरसात या आकाशीय गर्जना के समय घर म हें त …..
0 पानी के नल, फ्रिज, टेलीफोन आदि ल झन छुवंय अऊ बिजली ले चलइया वाले सबो उपकरन मन ल बंद कर देवंय।
0 कहूं दू पहिया वाहन, साइकिल, ट्रक, खुला वाहन, नौका आदि म
0 सवार होवंय त तुरंते उतरके सुरक्षित स्थान मन म चले जाना चाही।
0 धातु के डंडी वाले छाता के उपयोग नइ करना चाही।
0 टेलीफोन अउ बिजली के खम्भा, टेलीफोन अउ टेलीफोन टावर ले दूरिहा रहिना चाही।
0 कपड़ा सूखाए बर जूट या सूत के रस्सी के उपयोग करना चाही, तार के नइ करना चाही।
0 बिजली के चमक देखके अउर गर्जना के अवाज सुनके ऊंचा अउ एकल पेड़ के तरी नइ जाना चाही।
0 कहूं आप मन जंगल म होहू त छोटे अउ घना पेड़ मन के तरी चल दव।
0 पेंड वाले, दलदल वाले जघा अउ जल स्त्रोंत मन ले दूरिहा रहे के उदीम करना चाही।
0 परिस्थिति मुताबिक खुला आकाश म रहे ल बाध्य होना परय त उंच के जघा निचहा भुंइया कोती रहिना चाही।
0 एक संग कई आदमी सकलाना नइ चाही।
0 दू आदमी के बीच के दूरी कम से कम 15 फीट होना चाही।
0 तउंरत मनखे, मछुवारा आदि मन ल बिना देरी करे पानी ले बाहिर निकल जाना चाही।
0 कच्चा खेत मन म नांगर चलात, रोपा या आन काम करत किसान, तरिया म काम करत मनखे मन तुरंते सूखा अउ सुरक्षित जगा म चले जाना चाही।
0 धातु ले बने कृषि यंत्र, डंडा आदि ले दूर रहिना चाही।
0 कहूं खेत खलिहान म काम करत होवंय अऊ कोनो सुरक्षित जगा के शरण म जाना सम्भव नइ होवय त जहां हें उन्हें रहंय अऊ पांव के तरी सूक्खा चीज जइसे- लकड़ी, प्लास्टिक, बोरा या सूक्खा पत्ता रख लेना चाही। दूनो पांव ल आपस म सटा लेना चाही अऊ इूनों हाथ ल माड़ी म म रखके अपन मूड़ ल भुंइया कोती झुका लेना चाही, फेर मूड़ी भूंइया ले झन छुवावय।
0 गर्जना के स्थिति म भुंइया म कभू सुतना नइ चाही।
0 अपन घर अउ खेत-खलिहान मन के तीर-तखार म कम ऊंचाई वाले उन्नत किसिम के फलदार वृक्ष समूह लगावव। ऊंचा पेड़ के डारा-साखा म तांबा के एक तार लगा के भुंइया म अड़बड़ गहिर तक 0 दबा लेना चाही तेखर से वो पेड़ सुरक्षित हो जाय।
कहूं सम्भव होवय त अपन घर म तडित चालक लगवा लेना चाही अऊ खुले क्षेत्र म धातु के सम्पर्क म आए ले बचना चाही।
आसान सावधानी मन ल बरते के सलाह पोस्टर के माध्यम ले आम मनखे मन ल देहे गए हे


text:
.
हां…, कारन हे भई, जबरदस्त कारन हे. अउ ओ कारन हे सुख अउ शांति. इहां कोनो परकार के कल-कल नइहे, झगरा-लड़ई नइहे, अशांति नइहे, जइसन आन जघा मं हें. दूसर परदेश मं जा तो ले- रात-दिन झगरा लड़ई, मारपीट, चोरी, डकैती, बदमासी अउ दुनियाभर के अतियाचार. उहां सुतंत्र कोनो रेहे नइ सकय. चले फिरे, घुमे-टहले नइ सकय. चीज-बस, घर-दुआर, पूंजी-पसरा, बहू-बेटी के ककरो ठिकाना नहीं, के कब का हो जही? दू दिन, चार दिन बर घर छोड़ के कहूं बाहिर नइजा सकस, तलासत रहिथे के घर मालिक मन हे के नहीं. जइसे ओकर मन के कान मं बात पहुंचथे के फलाना घर के मालिक कहूं बाहिर गेहे, बर-बिहाव, मरनी-हरनी, घूमे-फिरे ले तब जान ले दूसर दिन ओकर मन के घर मं चोरी-डकैती, सेंधमारी, नहिते कोनो बहू-बेटी के इज्जत ऊपर आंच आ जाय रहिथे.
जिहां गुड़ रहिथे तिहां चांटी के रेला लग जथे. कोन जनी ओकर मन के नाक मं का अइसे सक्ति रहिथे कोनो मोहनी दे बरोबर बरपेली खींचे चले आथे. हां, सचमुच मं मनमोहनी हे छत्तीसगढ़. एकर दूसर नांव मणिपुर, मेघालय, हिमाचल, कश्मीर, उत्तराखंड जइसे मनमोहनी परदेस रख देना चाही. छत्तीसगढ़ के जनप्रतिनिधि मन ला एकर ऊपर विचार करना चाही, प्रबुद्ध वर्ग मन ला घला सोचना चाही. करे जा सकत हे, हो सकत हे, बस थोकन कोशिश करे भर के जरूरत हे. जब शहर मन के नाम बदले जा सकत हे तब परदेस के नांव बदलब मं कोनो परकार के अड़चन नइ आना चाही, हो सकत हे ये अपन-अपन विचार हे भई, कोनो ला बरपेली करे के या फेर जोजियाय के जरूरत नइहे.
हां तब बात गुड़ अउ चांटी के शुरू होय रिहिसे. जउन गुरहा चीला खाये हें तउन मन ओकर सुवाद ला जान सकत हे. छत्तीसगढिय़ा मन तो खवई-पियई म बाजे हे. गजब मिठास अउ गुरतुर भरे हे छत्तीसगढ़ मं. सब जिनिस के मिठास हे. इहां का जिनिस नइहे, सब कुछ हे, सब भरपूर हे. खनिज सम्पदा, पेड़-पौधा, नदिया-नरवा, पहाड़, जंगल, बड़े-बड़े सरोवर ये सब तो इहंचेे हे. एकर छोड़े जउन बड़े जनिक सम्पदा धन, मणि, मानिक,हीरा -पन्ना सोना-चांदी, जवाहरात यहू कुछु नइहे इकरो ले जउन बड़े सम्पदा हे ओ हे धरम, तिहार, परब, उत्सव, खुसी, आनंद अउ परेम जउन इहां के माटी मं कन-कन मं जन-जन के मन मं बसे ओ अद्भुत हे. भगवान रामचंद्र ला जउन अपन कोख ले जनम दे हे तइसन महतारी के ये जन्मभूमि हे. अइसन जघा तब कइसन पावन अउ सुंदर नइ हो सकत हे. सप्तरिसी मन के तपोभूमि हे इही छत्तीसगढ़. साक्षात प्रयागराज हे राजिम, जिहां राजीव लोचन भगवान विराजे हे. ये धरती, ये छत्तीसगढ़, इहां के माटी चंदन बरोबर हे, मस्तक मं लगाय के लइक हे.
एमपी में भ्रष्ट अफसरों पर कसेगा शिकंजा : जांच एजेंसियों के साथ विभाग भी कर सकेंगे कार्रवाई
गौशाला चलाना सरकार का काम नहीं, अब एनजीओ चलाएंगे-अखिलेश्वरानंद गिरी
गुजरात के बाद दिल्ली एमसीडी के चुनाव प्रचार में उतरे शिवराज, बीजेपी के लिए मांगे वोट
'भारत जोड़ो यात्रा' के दौरान पाकिस्तान समर्थित नारे लगने का आरोप, कांग्रेस आईटी सेल के प्रमुख पर FIR
बिहार के गैंग ने MP में लूटा था 5 करोड़ का सोना और नकदी, 2 आरोपी गिरफ्तार
बालाघाट: रिलायंस फाउंडेशन की डिजिटल खेती की पाठशाला से महिलाओं हो रहीं सशक्त, जानें कैसे?
Bharat Jodo Yatra : राहुल गांधी का बड़ा हमला-मेरी इमेज खराब करने में बीजेपी ने लगा दिए करोड़ों रुपये
Chhattisgarh News : BJP प्रत्याशी ब्रह्मानंद नेताम को गिरफ्तार करने Kanker पहुंची Jharkhand Police
'अमर' हो गया अनमोल : भोपाल में पहली बार एक साथ बने तीन ग्रीन कॉरिडोर, 23 साल के युवा ने दी 5 लोगों को नई जिंदगी
एमपी की पहली डोर टू डोर रेल पार्सल सुविधा जबलपुर से होगी शुरू, जानिए क्या है प्लान?
Shivpuri: शाम ढलते ही शिवपुरी का ये सरकारी स्कूल बन जाता है नशेड़ियों का अड्डा, जानें वजह
अइसन जघा ला कोटि-कोटि परनाम हे. महानदी, सोंढूर अउ पइरी नदी के पानी छत्तीसगढ़ के पांव पखारत कल-कल करत बहत हे. सुख, शांति, परेम, आनंद अउ धरमभूमि हे छत्तीसगढ़. सर्वधर्म, समभाव, सद्भाव के त्रिवेणी मं असनान करे खातिर ओ सब इहां खींचे चले आवत हे. इही जादू हे, मनमोहनी हे, गुड़ के चासनी हे. जइसे चासनी मं अचान चकरित माखी के पांख धोखा मं फंसगे तब फेर ओहर फंसगे, निकल नइ सकय, बांच नइ सकय. वइसने छत्तीसगढ़ महतारी के मया हा उही मनमोहनी हे,ओकर गोदी मं बइठे, दूनों बांह मं पोटार लिस तब फिर ये दुलार, मया अउ ममता मं सब बंध जथे. छोड़ाय नइ छूटय. धन हे छत्तीसगढ़ महतारी अउ धन हे तोर मया. तोन मन मं ककरो बर भेदभाव नइहे. तोर हिरदय सब बर वइसने खुले हे जइसे संत तुकड़ो जी भजन गावय- ”सबके लिए खुला है मंदिर ये हमारा”. छत्तीसगढ़ कोनो परदेस नहीं मंदिर हे, तीरथधाम हे, पायलागी करथौं अइसन भुइयां ला.
(परमानंद वर्मा छत्तीसगढ़ी के जानकार हैं, आलेख में लिखे विचार उनके निजी हैं.)
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: Articles in Chhattisgarhi, Chhattisgarhi


text:
अइसने धमतरी के तीर भंंडारपुर गांव म चैतू गौंटिया के एक ङान गंगा नोनी अउ दू ङान बाबू रहाय। गंगा ह सबो भाई-बहिनी ले बड़े रिहिस। पुरखौती धन के भंडार हा गौंटिया के दिनों-दिन बाढ़त जात रिहिस। ऐ गांव हा शहर तीर म होय के सेती अपन लोग लइका ल गौंटिया ह पढ़इस घलो। पंदरा बछर के उमर म नोनी गंगा ह बीमार परगे। येकर ले वोकर एक गोड़ काम करना बंद कर दिस। गौंटिया ह अब्बड़ इलाज पानी करइस फेर बने होबे नी करिस। बिचारी एक गोड़ ले अपंग बरोबर होगे।
अपन एक ङान बेटी ल चैतू गौंटिया ह बड़ लाड़-प्यार ले रखिस। बेरा बितत गिस, ऐती नोनी ह बिहाव के लइक होगे। नोनी ह अपन पूरतीन बने पढ़-लिख के तियार घलो होगे रिहिस। बिहाव के गोठ चलिस त बने बने सगा सोदर आय फेर गोड़ के अपंग होय के सेती गंगा के बिहाव होवत नी रिहिस। देखत-देखत चैतू गौंटिया हतास होगे। बड़ कोसिस करे कि गरीब परिवार घलो कहूं बिहाव बर तियार हो जही ते जरूवत के सबे जिनिस अपन दमाद ल दूहूं जेकर ले दूनों सुख चैन ले रहीं।
इही बीच दुरूग सहर ले एक ङान गरीबहा परिवार के सगा अइस। ऐ परिवार म घलो दू ङान भाई एक ङान बहिनी रिहिस। बहिनी बड़े होय के सेती बिहाव होगे रिहिस। भाई म बड़े जेकर बिहाव होवैय्या रिहिस तेकर नाव संतोष रिहिस। संतोष नानपन रिहिस तभे ऐकर ददा के इंतकाल होय के सेती महतारी ह पाल पोस के बड़े करिस। ऐकरे सेती जब ले होस संभालिस घर के जिम्मा संतोष उपर आगे। आज संतोष पढ़-लिख के धंधा पानी करत अपन गोड़ मा खड़ा होगे हे।
संतोष अपन गरीबी ला सगा मन के आगू मा रखिस। चैतू गौंटिया ह अपन रूदबा के सेती संतोष ल बड़ लालच देके दमाद बनाय के गोठ करय। सुघ्घर विचार के सेती अपन होवैया गोसइन के रंग-रूप ल नी देखके नारी के सम्मान खातिर संतोष ह बिहाव बर तियार होगे। रीति के मुताबिक चैतू गौंटिया ल संतोष ह अपन नानुक कुटिया ल देखे बर बलइस। चैंतू गौंटिया केहे लगिस-हम लइका के सुभाव ल देखके अपन नोनी ल देवत हन, घर ला देखके नी देवत हन, कहिके हमन विचार ल रखत बिहाव भर राजी होगे।
बिहाव के बाद गंगा ल अपन ससुरार म तालमेल बइठाय म दिक्कत होय लगिस। गंगा के सोच के मुताबिक रहन-सहन, खानपान नी होय ले दुखी रेहे लगिस। ससुरार के सरी बात ल गंगा ह अपन मइके म बतात जाय। जेन कमी गंगा ह अपन ससुरार के बताय तेला चैतू गौंटिया ह पूरा करत जाय। ऐती संतोष ह ठीक उल्टा कोनो काम म अपन ससुरार के सहयोग नी लेना चाहत रिहिस। दमाद हा धीरे धीरे अपन ससुरार के अहसान मा दबत गिस। येकर परिनाम ऐ होय लगिस के गंगा के मइके वाले मन अपन दमाद उपर पूरा हावी होय ल धर लिन। अब संतोष अउ गंगा के विचार म मेल नी होय के सेती ङागरा-लड़ई बाढ़त जात रिहिस। अपन मइके के बल मा गंगा ह संतोष ल घेरी बेरी नवाय के कोसिस करे। दूनों परानी के बीच दरार बाढ़े के चालू होगे।
अब गंगा ह कोनो बूता होय संतोष ल पूछना छोड़के अपन मइके उपर सहारा लेके शुरू कर दिस। संतोष ल पता घलो नी चलत रिहिस। अपन मनखे ला बात बात म गंगा केहे लगिस कि ये घर मा जेन भी जिनिस हे वोहा तो मोर मइके के आय, तुंहर काय हरे तेला बताव? इही बात ह बड़ रूप लेवत चल दिस। सात आठ बछर मा इंकर ङागरा हा विकराल रूप ले डरिस। इही बीच गंगा के दूनो भाई मन के बिहाव होके लोग-लइका वाला होगे। अब चैतू गौंटिया सियाना होय के सेती बेटा बहू मन ल घर के सियानी के जिम्मा दे देहे।
एक घांव अइसने ङागरा-लड़ई होइस तहाने ऐ घर हा मोर हरे कहात संतोष ल गंगा ह घर ले निकाल दिस। संतोष ह समङाात भर ले गंगा ल समङाइस नी मानिस त वोला वोकरे हाल म उहू घर ल छोड़के दिस। ऐती गंगा ह अपन घर ल बेचके मइके में अपन भाई मन ल पइसा ल धराके रेहे लगिस। गंगा ल मइके मा रहात दू तीन बछर बीतगे। बहू मन घर म अपन बेटी ल बइठार के ङान रखव कहिके अपन सास ससुर ल समङााय के कोसिस करें, फेर बेटी के मोह म अपन बहू मन के सुङााव म वोमन धियान देबे नी करिन। पइसा के रहात ले गंगा ल वोकर भाई मानिन। पइसा खतम होइस तहाने वोकर बर धमतरी म किराया के घर के बेवसथा कर दिन। ऐती गंगा के दाई दाद मन घलो अब बेटी ल छोड़ दिन तोला जइसन बने लगय वइसन कर कहिके।
गंगा ह अब किराया के घर म रहात छोटे मोटे काम बूता करत अपन लइका मन ल पढ़ाय लगिस। अब गंगा ल अब पछतावा होवत हे। वोला बीच बीच म लगय कि संतोष मोला लेग जतिस ते बने होतिस कहिके। वोला समङा आगे कि-मेंहा अपन दाई ददा के बुध मा आके का कर परेंव! अब तो गंगा ल काकर अंगना म जांव? सोचे ल परत हे। ऐती संतोष सोच डरे हे तेहां अपन मन के गे हस, तोला आना हे त अपन मन के आ...। का करें अब... गलती काकरो होवय। येती घरो गे... परिवार गे...मनखे गे...घर द्वार गे...आखिर बांचिस का, बदनामी! कथें न, संसार म अइसे घलो मनखे हे जे मन काकरो दुख दरद ल देखके तरस खा जथें। अइसन मनखे मन गंगा ल समङाात किहिन-नोनी काकरो अंगना काम नी आय, टूटहा रहाय ते फूटहा अपने अंगना काम देथे। अब गंगा के आंखी खुलगे...। गंगा ह आधा डर अउ आधा बल ले जइसने संतोष घर के अंगना म पहुंचिस तहाने फफक फफक के रोए लगिस। वोला लगे लगिस, अब मोर ये जग के समाय अंधियारी ले निकल के अपन उजियारी के अंगना ल आज पहिली घांव देखत हंव। संतोष के मन म आज सहीच के संतोष होवत रिहिस, काबर कि वोकर परानी ल आज समङा तो आगे कि बिपत परथे त पइसा-कौड़ी, धन-दौलत, दाई-ददा, भाई-बहिनी कोनो काम नी आय। सुख रहाय ते दुख, काम आथे त खाली अपन घर के अंगना...।


text:
रायपुर। कुशाभाऊ ठाकरे परिसर म रविवार के होय बइठक के बाद सीएम रमन सिंह ह कहा कि सांसद, विधायक अउ पदाधिकारी अपन-अपन प्रभार के क्षेत्र मन म रात रुकही। 5 मई तक ग्राम स्वराज अभियान म विभिन्न कार्यक्रम होंही। 1 मई ले विकास यात्रा सुरु होही, जे ह एक महीना तक चलही। ये पहला चरन होही। येखर बाद अगस्त म दूसरया चरन के यात्रा की शुरुआत होगी। राहुल गांधी के दौरे पर सीएम रमन सिंह ने कहा कि सबको आना चाहिए, अवसर भी है, सबकी भागीदारी होही। प्रदेश कार्यालय म रविवार के होय भाजपा के बइठक म विधायक मन के कामकाज के चरच करे गिस । इहां सबले रिपोट कारड मांगे गिस कि कौउन ह अभी तक के का करे हे। बइठक म ये बात के भी फइसला ले गिस कि ग्राम स्वराज यात्रा के दउरान सभी जनप्रतिनिधि मन ल अपन इलाका म समय देय ल पड़ही। संगे संग विभिन्न आयोजन के दउरान घलो उमन ल सक्रिय रहिना होही।
कांग्रेस के बइठक म राहुल गांधी के दउरा ल लेके चरचा होइस
रायपुर म राहुल गांधी के दउरा ल लेके आयोजित प्रदेस कांग्रेस कमेटी के बइठक खत्म हो गिस। बइठक म राहुल गांधी के दउरा ल लेके चर्चा होइस। प्रदेस कांग्रेस अध्यक्ष भूपेश बघेल ह बताइस कि 24 अप्रैल के राहुल गांधी रायपुर आही, अऊ पंचायती राज के 25वीं वर्सगांठ पूरा होए म आयोजित कार्यक्रम म सामिल होही। जेकर तहत पहिली कार्यक्रम सीतापुर म आयोजित होही। जेमें राहुल गांधी किसान सम्मेलन ल संबोधित करही। अऊ रायपुर के इंडोर स्टेडियम म पंचायती राज बेवस्था के 25वीं वर्सगांठ म आयोजित कार्यक्रम म सामिल होही। जेमें पंचायती राज के जम्मों प्रतिनिधि मउजूद रही।
बाइक मकान के बाउंड्रीवाल ले टकराइस युवक के मउत
कोरबा के अमगांव म एक बाइक सावर युवक मकान के बाउंड्रीवाल ले टकरा गिस। जेकर ले मउका म ही ओकर मउत हो गिस। बाउंड्रीवाल म घंटों तक युवक लटकत रिहिस, फेर कउनो ओला तरि नइ उतारिस। मृतक के नाव मनोज चउहान बताए जात हे, जोन ह मलगांव के निवासी रिहिस।
ट्रैक्टर-ट्राली पलटे ले एक बड़े हादसा होइस हे
कांकेर जिला के अंतागढ़ म ट्रैक्टर-ट्राली पलटे ले एक बड़े हादसा होइस हे। हादसा म 24 ले ज्यादा लोगन मन घायल हो गिन हे, जेमे ले 4 के हालत गंभीर बताए जात हे। बताए जात हे कि ट्रैक्टर-ट्राली म सवार ग्रामीन मन कउनो कार्यक्रम म सामिल होए बर दूसर गांव जात रिहिन। रद्दा म ट्रैक्टर अनियंत्रित होके पुलिया के तरि गिर गिस। जेमें कई लोगन मन घायल हो गिन। घायल मन ल बेहतर इलाज बर कांकेर अस्पताल रेफर कर दे गे हे। उहें ग्रामीन मन के कहना हे कि ट्रैक्टर चालक नसा म धुत रहिस। अऊ ओकर लापरवाही ले ये हादसा होइस हे… सिकायत म पुलिस ह ट्रैक्टर चालक ल गिरफ्तार कर ले हे।
पहिली पत्नी के मया म करिस अपन दूसर पत्नी के हत्या
गरियाबंद म एक बुजुर्ग ह अपन पहिली पत्नी के खुसी बर दूसरी पत्नी के हत्या कर दिस। आप मन ल बता दन कि चमारराम साहू ह दू बिहाव करे रिहिस। फेर ओकर दून्नों पत्नि मन आपस म रोज झगड़ा होत रहय। चमारराम ह अपन पहिली पत्नी गौरी के बेटी बर जेवर बनवात रिहिस, फेर ओकर दूसर पत्नी कृष्णा बाई ह एकर बर मंजूर नइ रिहिस। ये बात ल लेके दून्नों के बीच झगड़ा होइस। अऊ आरोपी ह गुस्सा म आके कृष्णा बाई के गला दबाके हत्या कर दिस। फेर अंतिम संस्कार म पहुंचे मृतका के भाई ल हत्या के सक होइस अऊ ओहर एकर सिकायत पुलिस ले करिस। जेकर बाद आरोपी ह अपन जुर्म कबूल करिस।
मुंगेली म मध्यान्ह भोजन म चाउर घोटाला
मुंगेली म मध्यान्ह भोजन म चाउर घोटाला के मामला आगु आए हे। इहां सहसपुर संकुल के तत्कालीन समन्वयक उपर 45 क्विंटल चाउर के हेराफेरी करे के आरोप लगे हे। आप मन ल बता दन कि सहसपुर संकुल के कई स्कूल म मध्याह्न भोजन के चाउर के स्टाक म गड़बड़ी के सिकायत मिले रिहिस। सहायक ब्लाक सिक्षा अधिकारी राजेंद्र निर्मलकर ह जांच म पाइस के पूर्व समन्वयक ह स्कूल के प्रधानपाठक ल झांसा म राख के 45 कुंटल चाउर के गोलमाल करे रहिस… मामला म जांच रिपोर्ट जिला कार्यालय ल भेज देय गेय हे…


text:
अतका अजमाइस करे के बाद मानुस चोला जनम धरइया के आंखी उघर जाना चाही.
बइला जोड़ी फंदाये हे. गाड़ी रच - रच ले लदाए हे. टेकनी ला गड़हा टारिस ततके मा गाड़ी रेंग परिस. एला आपमन चलचित्र जान के पढ़व के कइसे जानवर मन अपन आदत व्यवहार ले अपन मालिक के इशारा ला समझथे. होर - होर कहथे ततके मा ओला रुक जाना हे. सुमेला , जोता के बंधना के घलोक अपन जगा हे. कोन जानवर हा बहिरहा हरय अउ कोन हा भितरहा. भारी अजम करे के बात हरय. अपन - अपन जगा मा जाके खड़ा हो जथें. बइला ला नाथे के परंपरा हे. ताकि डेरी , जउनी जेन डाहर मोड़ना हे कांसड़ा ला तीरके मोड़े जा सकत हे.
कई पेत चढ़ऊ परथे त जानवर तीरत - तीरत मड़िया जथे. अपन पूरा ताकत ला लगा देथे तभो नइ तिरावय. अतके बेर गड़हा कहुं पुचकार दिही ततके मा काम बन जथे. पुचकारत, पुचकारत कहना परगे ए काए जी तोर बर , एखर ले पहिली कतको बेर उधेनत लेगे रेहे आज का होगे तोला, चल फेर बने दाना पानी के बेवस्था होही. सुने बात ए कहिके कतको झन पतियावय नइ. फेर जेन हा साक्षात् अनुभव करे हे तेने जानथे के बिना मुंह के जानवर कतका समझदार होथे. ये अपन आंखी म देखे सच्चाई हरय.
एक कन पुचकार के बाखा ला अइसे करके हाथ मा सार देबे नहीं ततके मा ओहा अपन मालिक के नमक ला छूट देथे. पशु योनि मा जनम धरे हे तेनो कतक वफादार होथे एला जानना हे हमन ला अपन डहर के मानव होए के प्रमाण देना परही. मानव योनि पाके कतको झन अपन स्वभाव ला बनाके राखते अउ कतको झन बनाए के उदिम घलोक नइ करंय. हमला का करना हे कहिके ए संसारी अपन जिनगी जियत नरक ला भोग डारथे अउ दूसर ला दोष देय मा थोरको नइ लजावय.
एकरे सेती सियान मन के चाल - चलन , बातचीत , आदर व्यवहार ला पीढ़ी दर पीढ़ी चलाते रहना चाही. समाज मा माहौल मा जीना चाही. समाज मा रहिबे चाहे घर - परिवार मा सब्बो जगा ऊंच- नीच होइस के नइ होइस ते नइ जान सकस , फेर बिना जाने - सुने अपन निरनय नइ करना चाही.
दुनिया मा चौरासी लाख योनि हावय कइथें. फेर कोन योनि मा काला का भुगतना हे तेला कोनो नइ जान सकय. ऊपर वाला के लीला अपरंपार हे. आज तक ले कोनो नइ जानिन के ए दुनिया के चलाने वाला कोन हे. चलाने वाला के बारे में सोच के देख कोनो मेरन रत्ती भर फरक नइ परय अउ दुनिया चलतेच जाथे. अभी तक कोनो नइ जान पाइन के अन्न - पानी के देवइया अपन बर का करत होही. जानत सब्बो ला हे फेर अनजान बनके रेहे रइथे तइसे लागथे. जीव - जंतु , पणकी परेवा सब्बो अपन जगा मा आजो मिल जथें. बिहनिया - संझा के ओ मन ला अजम रइथे. अपन रद्दा आ अपन रद्दा जा बस अतके ऊन्खर संसार हे. कोनो किसम के दुख पा जथे त प्रकृति हा ऊंखर सेवा करथे. इही प्रकृति ला हमन भगवान कथन. भगवान सब्बो जगा हे केवल अनुभो करे के बात हे.
अतका अजमाइस करे के बाद मानुस चोला जनम धरइया के आंखी उघर जाना चाही. काबर के बुद्धि मा सबले सबल प्राणी ओही हरय. मानुस तन हा सब्बो किसम के झेल ला सहिथे अउ सहाथे घलोक. ए जगा एके बात केहे जा सकत हे के कलजुग मा घलोक अपन करम के कारण मानुस चोला अपन धरम के रक्षा करत मानवता के पुजारी हो सकत हे. अपन सेती नइ पर के सेती घलोक सोच विचार ला पबरित करना परथे , तभे जीवन के सार का ए पता चलथे. बने करम करबे ते तोर जाए के बाद भी तोर नाम होही. डीह मा दीया बरइया घलोक तोर नाव लेके अपन जिनगी ला संवारत रेंगही अउ रेंगाही.
छत्तीसगढ़: सुरक्षा बलों ने मार गिराए 3 नक्सली, पामेरा के जंगल में हुई मुठभेड़, तलाशी अभियान जारी
छत्तीसगढ़ के वैज्ञानिकों की बड़ी कामयाबी, श्रीराम के ननिहाल में मिली ‘संजीवनी बूटी’
कल एमपी में प्रवेश कर रही है राहुल गांधी की भारत जोड़ो यात्रा, प्रियंका भी 4 दिन रहेंगी साथ
छत्तीसगढ़ और झारखंड पुलिस की संयुक्त टीम को मिली बड़ी सफलता, 12 टिफिन आईडी बम बरामद
ये इंसान समझे जाने की 'जंग' है, पढ़ें- आम नजरिये को चुनौती देकर समाज में कैसे मिसाल बने ट्रांस जेंडर?
हरे रंग का यह सांप है बेशकीमती! कोरबा में मिला दुर्लभ प्रजाति का ग्रीन कीलबैक स्नेक, देखें तस्वीरें
सवाल 'भूख' का है! कहानी 'देह की मंडी' में खुद को बेचते ट्रांस जेंडर्स की
नक्सलियों से सीधी लड़ाई के लिए तैयार हैं ट्रांस जेंडर, बोले- लोगों ने सिर्फ हमारा नाच-गाना देखा है, लेकिन अब...
कोरबा: सोवियत रूस के सहयोग से बने पॉवर प्लांट में घुसे 50 से अधिक नकाबपोश चोर, लाखों की चोरी
Bharat Jodo Yatra : ओंकारेश्वर में दिखी राहुल-प्रियंका की शिव भक्ति, नर्मदा को चढ़ाई चुनरी, PHOTOS
नाबालिग लड़की से I Love U बुलवाने की जिद में मोबाइल टावर पर चढ़ा सिरफिरा आशिक, गिरफ्तार
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: Bhojpuri Articles, Bhojpuri News
PHOTOS: जाह्नवी कपूर ऑरेंज कलर के ऑफ शोल्डर चोली-लहंगे में लग रही हैं बला की खूबसूरत, मेकअप की भी हो रही तारीफ
काजोल फिल्म प्रमोट करती दिखीं, तो कहीं जाह्नवी कपूर वर्कआउट के बाद आईं नजर- देखें PHOTOS
20 साल की इस एक्ट्रेस की अदाओं ने बनाए लाखों दीवाने, मुस्कान पर जान देते हैं फैन्स, देखें मासूमियत लाजवाब


text:
अउ का चाही कांही खंगे हे ते बता डार, अइसे कहिके घलो कखरो मन ला मढ़ाना पर जथे. सुनती बात ए कई पईत कखरो जोखा मड़ई हा कोनो कोनो ला भावय नहीं. उही उही करा घेरी पईत करई, धरई होथे तेनो जियाने ला धर लेथे, एकरे सेती सबो कोती चेत लगाके कमावय धरय तेन बने होथे. कोनो कोती चलदे एक्के बात चलही मोला पिचकाट करई थोरको नइ भावय.
चलत फिरत घलो चार पइसा बनाए जा सकत हे
आजे के दिन के बात ए अइसे कहत कहत पाछू दिन के सुरता घलो आए ला धर लेथे. बिना पूंजी पसरा के घलो चार पईसा बनाने वाला के कमी नइये. कोनो कांही बुता तियार के चल दिस के दे करा के समान ला दो करा जमा के राख देबे. अब तोर जिम्मेदारी हे के तें वो बुता ला करे मा कतका सुघराई लावत कर सकत हस. फल फलहरी के दुकान वाला मन घलो परछो ले हे बर बुता तियार के तपासत रइथें जेन पास होगे तेन बइठे ठाल्हे अपन दिनभर के कमई निकाल सकत हे. चरदिनिया खटाने वाला के कोनो मेरन मान नइ होवय. बने मन लगाके लगे रहिबे तभे तोर तारीफ होही अउ तोला सुखियार बरोबर रेहे के सुख मिलही. करबे तभे पाबे नइते पाछू पछताबे.
आंसो भर लगन लगाके अपन बुता ला कमा अउ देख
चाहे कुछु होजय मोला अपन आप ला सिद्ध करना परही के में कइसनो करके अपन बर मिहनत मजूरी करके रइहंव. होत बिहिनिया तियारी करले जान पहिचान बनाडार. जान पहिचान घलो कई पईत बने काम आथे. घाम पियास के कमई ला कहिबे अउ छइहां मा बईठ के रहिके कमई ला कहिबे दुनो मा भारी फरक हे. आज कमिया मन के भारी कमी हो गेहे. जानकार कमिया ला अपने अपन रोजगार खोजत आ जाथे. ओला रोजी पानी के चिंता नइ रहय. अनजान आदमी घलो कोनो काम मा अनुभो ले डरे हें तेनो काम पा जथे. एकठन शब्द हे अकुसल मजदूर. अकुसल मजदूर ला कुसलता पाए बर लगन जरूरी हे. जेन कोती तोर मन लागथे बने रम जा अउ खुशी खुशी कमावत रा. देखत करत कतको अनपढ़ घलो सबल होके चार झन ला रोजी रोजगार देहे के दम राखथे. हाथ मा चार पइसा आथे तहां मन हा आन हो जथे. अपन मन ला मनाना बहुत जरूरी हे काबर के बचत करके जेन आगू बढ़गे तेन आज मालिक बन गेहे. बचत करत करत मालिक असन जिनगी सबो झन ला जीना चाही.
करने वाला का कर नइ सकय तेला जान
भाजी पाला, कांदा कुसा, साग पान बोने वाला घलो रात मा सुख पूर्वक नींद भर सोथे. जागते साथ ओला कामेच सुहाथे. खाए पिये के चिंता नइ राहय. गांव मा बेरा कुबेरा मुखारी चाबत कतको झन ला देखे जा सकत हे. एला कहिथें कमईला. मुंधरहा से कमाई करत बेरा चढ़ित तहां चार पईसा के कमई करइया के चेहरा मा कतका खुशी नाचत रइथे एला देखे जाना चाही. घर ले दुरिहा जाके अपन जेवन पानी के अउ लोग लईका के खाई खजानी के सुरता ओला बियापय नहीं. काबर के ओला पता हे जेन ए दुनिया भेजे हे तेन सबो किसम के बेवस्था ला पहिली ला पहिली ले कर के राखे हे. बस हमनला पुरखउती पईत के सुरता ला राखे ला परही. कइसे करके सबो धरम करम मन अपन अपन जगा मा आजो मान पावत हें. तोर बिना मोर काम नइ चलय अउ मोर बिना तोर काम नइ चलय.
एकसरूवा मनखे घलो मगन होथे अउ कमाथे
बनाने वाला भगवान कइसे करके अपन बेवस्था ला सम्हालत होही. अकेल्ला हे फेर सबो डहर ओखर नजर हावय. फरक नइ खावय. अपन समे मा सबो करम होवत जावत हे अउ हिसाब घलो होवत जावत हे. थोरकुन सोंच के देखबे ते तोला सबो समझ मा आएला धर लिही. सिखना अउ सिखोना बस अतकेच हा सार हे. सदा दिन ले चलत आवत हे कहिके कतको झन भागेच के भरोसा मा बइठे रहिगें. आज अउ अभी कहते कहत दुनिया कहां ले कहां निकलगे. तभे तो केहे गेहे के एकसरुवा मनखे घलो अपन बुद्धि बल अउ अनुभो ला लेके समाज सेवा कर सकत हे. उठ के रेंगे ला पिचकाट नइ केहे जाए. फेर उठ अउ फेर रेंग. रेंगत रेंगत एक दिन दउड़े के मौका मिलहिच. जेन दउड़े बर जान डारिस तेन थाम्हे के ताकत घलो राखथे. धरा रपटा झन होवय बस काबर के हमर पाछू कतको झन के जीवन संघर्ष घलो हमन ला शिक्षित करे बर अपन उपस्थिति ला अचंभित करथे.
छत्तीसगढ़ सीएम बघेल की उप सचिव सौम्या चौरसिया गिरफ्तार, 500 करोड़ की मनी लॉन्ड्रिंग का आरोप
कोरबा: सड़कों पर मवेशी छोड़ने पर अब पशुपालकों पर लगेगा 1000 रुपये का जुर्माना
उप सचिव सौम्या की गिरफ्तारी पर भड़के छत्तीसगढ़ के सीएम, बघेल ने कहा- कार्रवाई राजनीति से प्रेरित
Bharat Jodo Yatra : महाकाल की नगरी से रवाना हुई राहुल गांधी की भारत जोड़ो यात्रा, स्वरा भास्कर भी शामिल
पुलिस स्टेशन में पिता से मारपीट, परेशान बेटे ने दे दी जान, अब परिजन कर रहे कार्रवाई की मांग
Viral Video: एक चोर जो अपनी बातों से रातों रात बन गया हीरो, जानें क्या किया उसने
Agniveer Recruitment 2022 Rally: अग्निवीर भर्ती रैली कल से इस राज्य में हो रही है शुरू, जानें इससे संबंधित तमाम डिटेल
Chhattisgarh: बस्तर में खदान धंसी, 7 मजदूरों की मौत, कई ग्रामीण फंसे; राहत-बचाव काम जारी
Amazing: पूरा गांव ही बन गया थाना! इस पंचायत में किया यह काम तो लग जाएगा 50 हजार का जुर्माना
उमरा नक्सली मुठभेड़ स्थल से बरामद हुआ अमेरिकी ऑटोमेटिक कैलिबर रायफल, सेकेंड वर्ल्ड वॉर में हुआ था इस्तेमाल
कौन बनेगा करोड़पति में नजर आएंगे छत्तीसगढ़ के चंदशेखर, बिग बी को सुनाएंगे नानी की कहानी, गिफ्ट करेंगे खास पेंटिंग
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: Chhattisgarhi article, Chhattisgarhi Special, Employment, Job


text:
नदिया के धार बहिस
नदिया के धार बहिस
छुनुन - छुनुन छन कहिस
चउमासी कचरा मन धारोधार बोहागे
मटियाहा पानी मन सुग्घर अब छनागे
पी लौ सोसन भर सब
गुरतुर कछार कहिस... नदिया के धार बहिस
अब नइ बोहाव ग डुबकव हरहिन्छा
फरी - फरी पानी हे तउंरव छुरछिंदा
देखव दरपन कस अउ
मुॅंह ल निहार कहिस ... नदिया के धार बहिस
उजरा लौ तन ल अउ फरिहा लौ मन ल
सुस्ता लौ सुरता म खोजव लरकन ल
जॉंगर ह थक गे हे
गोड़ ल दव डार कहिस ... नदिया के धार बहिस
पयरी ला मांजथे चूंदी ल टांगथे
ओन्हा निचोवथे हॅंउला ल मॉंजथे
लुगरा बोहावत हे
पखरा ल उघार कहिस ... नदिया के धार बहिस
बालको नगर, कोरबा (छत्तीसगढ़ )


text:
हाना
हाना ल हिंदी म लोकोक्ति कहियें। लोकोक्ति के मतलब हे लोक उक्ति, माने लोकमानस द्वारा कोनो घटना ल लेके कहे मैं बात। इही लोकोक्ति ल छत्तीसगढ़ी महाना कहिये हाना म लोक जीवन के अनुभव समाय रहिये। हाना ह ज्ञान के भंडार आय। कोनो समस्या ल सुलझाय बर हाना ह बइ काम के होथे। हमन देखथन के पढ़े लिखे ले जादा गाँव के रहइया अप्पढ़ मनखे के गोठ बात म खूबेच प्रभाव होथे, ओकर कारन आय हाना।
हाना ह सिखावन, अचार बिचार, नीति-नियम के दरपन आय। एकर प्रयोग ले बोलइया के भाशा अउ भाव में चमत्कार के संगे संग सुग्घर प्रभाव पैदा होथे अउ सुनइया ह घलो जल्दी प्रभावित होथे। कइसनो भी हाना होय, ओ ह कोनो न कोनो घटना ले जुड़े रहिथे । जइसे –
मही माँगे ल जाय, ठेकवा लुकाय ।
सियान मन बताये के एक झन माइलोगन ह परोस म मही माँगे ल जावय फेर का करय, बिचारी ह संकोच के मारे ठेकवा ल लुका लय । ये ला घर के सियनहा ह देख इरिस अउ ओकर मुँह ले निकल परिस-मही माँगे ल जाय, ठेकवा लुकाय अइसने एक ठन अउ हाना है
अधजल गगरी, छलकत जाय ।
हम देखथन के जेन गगरी ह आधा भरे रहिये, ओ ला बोह के रेंगवे त ओ ह बहुतेच छलकथे। ये हमर रोज के अनुभव आय अइसने देखे जाये के जेखर ज्ञान ह कम रहिथे ओ ह अब्बड़ बोलथे। जीवन के कतेक सुग्घर अनुभव येमा समाय है। हाना में ज्ञान के भंडार रहिथे। एला बोलइया अउ सुनइया ह समझ सकत है।
हाना हमर छत्तीसगढ़ी भाषा के सिंगार आय। जेकर ले भाषा के सुघरइ, मिठास अउ प्रभाव बढ़थे। छत्तीसगढ़ी लोकसाहित्य म कतको हाना मुँहअँखरा बगरे हवय, जेन ल हमन बोल-चाल के भाषा में बउरथन। छत्तीसगढ़ी हाना के गजब अकन विशेषता है। जइसे नान्हेपन, लय, तुक के मिलान, सरलता, सहजता अउ मनोरंजन । जइसे
- धीर म खीर ।
- साँच ल का आँच
- उन के दून
ये हाना मन भले नान नान दिखत हवय, फेर, ईकर प्रभाव लोक-जीवन म भारी देखउल देथे। कतकोन हाना तो कविता बरोबर लगर्थे। जइसे
- कलेवा में लाडू, नता में साडू |
- जाँगर चले न जॅगरोटा । खाय वर गहूँ के रोटा ||
हाना ह बड़ सहज अउ सरल होथे येला बोले गोठियाय म कउनो अडचन नइ होवय सरलता ह
एकर विशेषता ये।
- खाय बर जरी, बताय बर बरी ।
- मन म आन, मुँह में आन ।
छत्तीसगढ़ी म हाना ल कोनो कोनो जघा भाँजरा कहे जाथे। हाना ल कहावत अउ लोकोक्ति घलो कुल ‘मिलाके येला हाना कहव के भाँजरा कहव येला कहावत कहव के लोकोक्ति, एकेच बात आय। कहिये।
अर्थ के अधार म हाना ल खाल्हे लिखाय ढंग ले बाँटे जा सकत है
1. ठउर संबंधी हाना-
हर गाँव, शहर, नगर ठउर के अपन विशेषता होथे ओकर अलगे चिन्हारी होथे। उहाँ के रहन-सहन के अधार में ओ ठऊर के गुन-अवगुन होथे। उही गुन- अवगुन के अधार महाना के चलन देखे ल मिलथे। जइसे
छुईखदान के बस्ती, जय गोपाल के सस्ती ।
छुईखदान के राजा ह बैरागी रहिस अउ वो ह कृष्ण भगवान के भगत रहिस। उहाँ के रहइया मन अउ प्रचलित हो जथे।
आज ले आपस में जय गोपाल कहिके जोहारथे। कहे के मतलब, जेन चीज जिंहा जादा होथे ओ ह सस्ती
रात भर गाड़ी जोते, कुकदा के कुकदा अररभाँठा
कुकदा गाँव जिहाँ कोनो गाड़ी वाले ह रातकन गाड़ी फॉदिस गाड़ी ह रात भर भाँठा म घूमत रहिगे एकर अर्थ है के बिना सोचे-समझे मिहनत करे ले फल जड़ मिलय ।
2. खेती संबंधी हाना –
छत्तीसगढ़ में 80 प्रतिशत मनखे गाँव म रहिथे । इहाँ के प्रमुख काम खेती आय । छत्तीसगढ़ कृशि प्रधान क्षेत्र आय। एला धान के कटौरा घलो कहे जाये छत्तीसगढ़ी हाना म खेती-किसानी के गोठ बात ह घलो समाय हे जइसे
महतारी के परसे अउ मघा के बरसे ।
महतारी के भोजन परसे ले जइसे लइका मन अघार्थे, वइसने मघा नक्षत्र के बरसा ले खेत-खार मन अघायें।
कोरे गाँये बेटी अउ नींदे कोड़े खेती।
मतलब है, जइसे मूड़ी कोरे बेटी ह सुग्घर दिखथे वइसने नींदे कोड़े खेती सुग्घर दिखये अउ जादा उपज देथे।
3. पशु-पक्षी संबंधी हाना-
पशु-पक्षी मन मनखे के संगवारी आय, तेकरे सेती ईकर गुन अवगुन ह घलो हाना
के विषय बन गे हे। जइसे
दुधियारिन गाय के लात मीठ ।
जेकर से हम-ला काम रहिथे ओकर गुस्सा अउ मार ह घलो सुहाथे । एक ठन हाना है
सीका के टूटती अउ बिलई के झपटती ।
मतलब हे संजोग से कोई काम बन जाना।
4. प्रकृति संबंधी हाना-
लोक-जीवन प्रकृति ले जुड़े रहिथे अउ प्रकृति ह लोक ले। तेकरे सेती प्रकृति उपर घलो कोरी कोरी हाना है। जइसे
संझा के पानी, बिहनिया के झगरा
कोनो दिन जब संझा बेरा झड़ी शुरू हो जाये त रात भर बंद नइ होवय, ठका वइसने जेन घर म बिहनिया बेरा झगरा शुरू हो जाये त थमे ल नइ धरय ।
हपटे बन के पथरा, फोर घर के सील।
येहाना के मतलब है के दूसर के गुस्सा ल दूसरे उपर उतारना ।
5. अंग संबंधी हाना-
मनखे के अंग संबंधी हाना घलो लोक-जीवन में सुने ल मिलथे। जइसे
मूड के राहत ले, माडी म पागा नइ बँधाय ।
एकर मतलब ये है के सियान के रहत ले लइका के सियानी नइ चलय ।
मूह ले बड़े पागा एकर मतलब है कोनो जिनिस के महातम ल जरूरत ले जादा बताना।
6. घर-परिवार संबंधी हाना-
हाना के विषय विविध है। जेन म घर-परिवार, नता रिश्ता के गोठ घलो समाय रथे । जइसे
- हँडिया के मुँह ल परई म तोपे,
- मनखे के मुँह ल कामा ।
एकर सोज-सोज अर्थ है,हर मनखे बोले बर सुतंत्र है, निंदा करइया ल कोन रोक सकत है। चलनी म दूध दूह, करम ल दोस देय।
एकर मतलब हे अंते-तंते के काम करना अउ अपन करम ल दोस देना ।
7. नीति संबंधी हाना-
जिनगी म नीति-नियम के बड़ महात्तम है, ये नीति-नियम ह लोक-जीवन म देखे बर मिलथे। नीति संबंधी हाना ह जिनगी बर उपदेश के काम करथे । जइसे –
रिस खाय बुध बुध खाय परान ।
माने गुस्सा करे म बुद्धि सिरा जाथे अउ जब बुद्धि सिरा जाथे त मनखे परान ल घलो गँवा डराथे।
बोय सोन जामय नहीं, मोती लुरे न डार, गै समय बहुरय नहीं, खोजे मिले न उधार ।
ये हाना म कतका सुग्घर नीति के गोठ लुकाय हे सोन ल बो देबे त वो जामय नहीं, मोती ह कोनो डारा म फरय नहीं। माने, मनखे ल कुछ पाना हे त ओला मेहनत करना जरूरी है। वइसने जेन समय ह नहक जाथे तेन ह लहुट के नइ आवय । न कोनो मेर खोजे म मिलयन कहूँ उधार मिलय । कहे के मतलब हे के समय बड़ कीमती है, हमला समय के बने उपयोग करना चाही। छत्तीसगढ़ी साहित्य म अतकेच नहीं, हाना के अउ कतकोन किसम है। जइसे जात संबंधी हाना, समाज संबंधी हाना, धन-सिक्का संबंधी हाना, हाँसी ठिठोली के हाना। एला हम ला अपन भाषा-व्यवहार म बऊरना चाही।


text:
सूरजपुर ले ओपी तिवारी के रिपोर्ट….
जय जोहार. सरकारी स्कुलों म मध्यान्न भोजन के हालत अऊ जगह-जगह आत शिकायत के बात तो आम हो गे हे, लेकिन आप मन ल हमन आज एक अईसे स्कूल के कहानी ल सुनाबो जेन ह अपन लईका अऊ ओखर पालक मन के मेहनत ले दूसर स्कूल मन बर एक रद्दा दिखात हे। आखिर अईसे का होईस अऊ का रद्दा ऐ पढव पूरा खबर…
दरअसल सूरजपुर के रुनियाडीह के सरकारी स्कूल ह मिसाल पेश करत हे, काबर कि ऐ स्कूल म मध्यान्न भोजन रांधे म जतेक सब्जी उपयोग म लाए जाथे ओहा स्कूल के बाड़ी ले निकलथे। स्कूल म रांधे जाए के साग भाजी छात्र अऊ ओखर पालक संग गुरुजी मन के मेहनत ले अब्बड़ लहलहावत हे। ऐ काम म विद्यार्थी मन के परिजन के संगे-संग स्थानीय जनप्रतिनिधि मन के घलो सहयोग हे। इहां उगाए गे सब्जी म कोई भी रासायनिक खातू व दवाई के उपयोग नई करे जाए। काबर कि स्कूल परिसर में ही निकलने वाला वेस्ट आइटम ले खाद बनाए जाथे। इही खाद के उपयोग सब्जी उगाए म करे जाथे।
ऐ पहल ले जिहां विद्यार्थी मन काफी खुश हे उहें मजा अऊ मस्ती भी खेती के बहाना कर ले थे। एखर ले शारीरिक परिश्रम के संगे-संग बिना रासायनिक दवई ले पैदा होवईया साग-भाजी के स्वाद घलो मिल जाथे। ऐ पहल ल स्थानीय रहवासी मन घलो खूबेच सराहत हे। ओखर मन के मन म ऐ बात के खुशी हे कि जिहां दूसर स्कूल मन म मध्यान्न भोजन बर ठीक से हरी सब्जी उपलब्ध नई हो पाए उहें रुनियाडीह स्कूल म रोज कम से कम दो सब्जी लईका मन ल खाए बर मिलत हे। संगे-संग इहां मध्यान्न भोजन के मेनु ल बेहतर ढंग ले फॉलो करे जात हे।
देखे जाए त सूरजपुर के रुनियाडीह स्कूल कई मायने म इलाका म एक मिसाल पेश करत हे। ऐ प्रदेश के पहला बैगलेश स्कूल रहे जिहां छात्र मन ल आत्मनिर्भर बनाए के पहल करे जात हे। अईसे म जरूरत ए बात के हे कि ए पहल ल जिला भर म नहीं बल्कि पूरा प्रदेश म लागू करे जाए, ताकि सरकारी स्कूल के प्रति आम मनखे मन के रूझान बढ़े।
एडमिशन बर गोबर के खाद
ऐ बात सुने म जरूर अचरज लागहि के कोनों लईका इहां एडमिशन ले बर आथे या फिर टीसी लेके दूसर स्कूल म जाथे त फीस के रूप मं ओखर मल ले गोबर खाद ले जाथे। एखर उपयोग बाड़ी म साग-भाजी उगाए बर करे जाते। एखर पीछे स्कूल के प्राचार्य के सोच इही हे कि अईसन रचनात्मक कार्य ले लईका मन के कृषि कार्य म रूचि बने रही अऊ आगे चलते ओमन ह ऐ तकनीक ल सीखके उन्नत खेती कर सकत हे।


text:
अंधियार मं परे वज़ीरीथल के सेहत
जम्मू अऊ कश्मीर के बांदीपुर ज़िला के एक ठन दूरिहा के गाँव मं गरभ धरे महतारी मन बिजली के आय-जाय अऊ सरकारी अस्पताल के बदहाली ले जूझत हवंय. वो मन के एकेच आस गाँव के डोकरी दाई आय
17 नवंबर, 2022 | जिज्ञासा मिश्रा
माखुर गर्दा अऊ धुंआ के मार झेलत बीड़ी बनेइय्या माई मजूर
मुर्शिदाबाद जिला मं ये सबले गरीब माइलोगन मन आंय जऊन मन बीड़ी बनाथें – सबले कमती मजूरी के संग देह खटेइय्या बूता. माखुर के संग सरलग रहे रहे सेती वो मन के समान्य अऊ प्रजनन सेहत ऊपर भारी खतरा रहिथे
31 अक्टूबर, 2022 | स्मिता खटोर
महवारी वाले महतारी अऊ नोनी मन सेती कऊनो जगा नई
उत्तराखंड के उधम सिंह नगर जिला मं, माइलोगन मन वो सब्बो रोक-ठोंक, रित-रिवाज अऊ दिक्कत ला लेके गोठियाथें जऊन ह महवारी अऊ जचकी के बखत वो मन के ऊपर थोपे जाथें
19 सितंबर, 2022 | कृति अटवाल
चलत गाड़ी के पाछू मं जचकी
हिमाचल प्रदेश के देहात इलाका मं माईलोगन मन इलाज के सुविधा अऊ काम करत सामुदायिक अस्पताल नई होय ले जचकी अऊ ओकर बाद के सुविधा सेती कतको दिक्कत के सामना करत हवंय
31 अगस्त, 2022 | जिज्ञासा मिश्रा
असुंडी के दलित माइलोगन के अपन पीरा
हावेरी जिला के ये गाँव मं कमती मजूरी अऊ ‘भुखमरी भोजन’ माइलोगन मन के सेहत ऊपर उल्टा असर करथे. अऊ ओकर बस्ती मं शौचालय के नई होय ले तउन माईलोगन मन सेती अऊ घलो असर करथे, जऊन मन ला महवारी ला लेके कतको दिक्कत हवय
18 अगस्त, 2022 | एस. सेंतलिर
‘नसबंदी कराय अकेल्ला निकर परंय’
अपन घरवाला संग बूता करत सूरत अऊ दीगर जगा मं कमाय खाय ला निकरे, उदयपुर जिला के गमेती समाज के पिछड़ा जाति के माइलोगन मन गर्भनिरोधक अऊ अपन सेहत ला बने करके राखे सेती फइसला खुदेच करत हवंय
27 जुलाई, 2022 | कविता अय्यर
‘मंय बस एक अऊ लइका नई चाहत रहेंय’
सुनीता देवी ह जियादा लइका जन्माय ला रोके सेती एक ठन सुरक्षित अऊ सुभीता के तरीका अपनाय ला चाहत रहिस, फेर कॉपर-टी के फेल मारे के बाद, गरभपात सेती दिल्ली अऊ बिहार के सरकारी अस्पताल मन के प्राथमिक स्वास्थ्य केंद्र ले लेके निजी अस्पताल मं मजबूर होके जाय ला परिस
12 जुलाई 2022 | संस्कृति तलवार
टिकारी मं: कहिनी अऊ राज के डिपो होल्डर
गर्भ निरोधक दवई अऊ कंडोम ले भराय झोला ले कलावती सोनी अमेठी जिला के टिकारी गांव के माईलोगन मन के भरोसा के संगी आय. ओकर गोठ बात ह इहाँ प्रजनन के हक के संदेसा ला बनाय रखे हवय
22 जून, 2022 | अनुभा भोंसले
बच्चादानी हेरवाय के बाद मुस्किल भरे जिनगी
बीड जिला के कुसियार के खेत मं बूता करेइय्या बनिहारिन मन के एक बड़े अबादी ला बच्चादानी हेरवाय के आपरेसन के बाद ले तनाव, अवसाद, देह के कतको बीमारी, अऊ घरवाला ला अऊरत के सुख नई देय पाय ले गृहस्थी मं कलहा होथे
25 मार्च, 2022 | ज्योति शिनोली
मंय नई चाहत रहेंव लोगन मन ला मोर गरभपात के पता चलय
वो मन के नदी के पानी जरूरत ले जियादा नुनछुर हवय, धूपकल्ला मं जरूरत ले जियादा घाम परथे, अऊ सरकारी इलाज मिले ह, वो मन सेती सपना बरोबर आय. ये जम्मो कारन ले सुंदरबन के माईलोगन मन सेहत के कतको समस्या के भंवर मं फंसे हवंय
मार्च 10, 2022 | उर्वशी सरकार
‘दवई देवत मोर देह ला टमड़थें’
धंधावाली मन ला अस्पताल के करमचारी मन के सोसन झेले ला परथे, वो मन के अपमान करे जाथे, ओ मन के निजता ला खतम करे जाथे. देश के रजधानी मं रहत घलो, वो मन लोगन के सोच के तरी दबे इलाज के सुविधा ले बांच जाथें. अब महामारी ह वो मन ला अऊ कोंटा मं फेंक दे हवय
21 फरवरी, 2022 | शालिनी सिंह
झारखंड मं ‘झोला छाप डॉक्टर’: भरोसा के डोर मं बंधे इलाज
झारखंड के बुड़ती सिंहभूम ज़िला के भीतरी दूरदराज़ के गांव मन मं सरकारी स्वास्थ्य सेवा भारी खराब हालत मं हवंय. बुनियादी ढांचा के चुनौती येला अऊ घलो जियादा खस्ताहाल बना देथे. अइसने मं ‘आरएमपी डॉक्टर’ मन जरूरी बन जाथें. स्वास्थ्य सेवा के जम्मो बोझ ये ‘झोला छाप डॉक्टर’ मन ऊपर लोगन के भरोसा अऊ बेस्वास के ताना-बाना ले टिके हवय
3 फरवरी, 2022 | जैसिंटा केरकेट्टा
मेलघाट के कुछेक बांचे जचकी दाई मन
महाराष्ट्र के मेलघाट टाइगर रिज़र्व के तीर-तखार के आदिवासी बस्ती मन मं रोपी अऊ चरकू जइसने जचकी दाई मन कतको दसों बछर ले घरेच मं जचकी करवाय हवंय. फेर, अब ये दूनो डोकरी सियान होगे हवंय अऊ वो मन के ये काबिलियत ला आगू बढ़ेय्या कऊनो नई ये
28 जनवरी, 2022 | कविता अय्यर
उत्तर प्रदेश: मरद नसबंदी के कऊनो आस नई
उत्तर प्रदेश के वाराणसी जिला के मुसहर माईलोगन ला बुनियादी स्वास्थ्य सेवा मिले नई सके ला वो मन अऊ कोंटा मं फेंका जाथें, संगे संग, समाज मं वो मन के जात ऊपर होय अतियाचार के इतिहास ह वो मन के हक ला अऊ कम कर देथें
जनवरी 10, 2022 | जिज्ञासा मिश्रा
मधुबनी: जिहां नोनी मन के जनम प्रमाण पत्र नई बनय
बिहार के मधुबनी जिला के गरीब परिवार के माइलोगन मन ला समे मं बढ़िया स्वास्थ्य सेवा पाय सेती कतको किसिम के बिघन के सामना करे ला परथे. जब सरकार के जऊन बेवस्था ले थोर-बहुत मदद धन राहत मिले के आस बांच जाथे उहाँ घलो भ्रष्टाचार के मामला आगू आथे, त ये बेबस लोगन मन अऊ घलो असहाय हो जाथें
अक्टूबर 27, 2021 | जिज्ञासा मिश्रा
‘हमर गाँव कऊनो दूसर जुग मं रहत हवय’
सोनू अऊ मीना के कहिनी, प्रयागराज के देहात इलाका के दलित बस्ती मन के बासिंदा जम्मो कम उमर के नोनी मन के कहिनी आय. सोनू अऊ मीना के जल्दीच बिहाव होय ला हवय, फेर वो मन के उमर ये बखत बनेच कम हवय
11 अक्टूबर, 2021 | प्रीति डेविड
‘हमन त मनो लइका जन्माय अऊ वो ला खवाय सेती बनाय गे हवन’
ग़रीबी, अशिक्षा, अऊ जीवन ऊपर अपन काबू नई होय सेती, बिहार के गया जिला के अलग-अलग तबका के माईलोगन के सेहत सरलग खतरा मं परे हवंय
29 सितंबर, 2021 | जिज्ञासा मिश्रा
कॉपर-टी खोजे नई सकिन डॉक्टर, दाई हेरिस
जब दीपा जचकी के बाद दिल्ली के एक ठन अस्पताल ले लहुंटीस, त वोला मालूम नई रहिस के वोला कॉपर-टी लगाय जा चुके हवय. दू बछर बाद जब वोला दरद अऊ खून आय लगिस, त डॉक्टर ह कतको महिना तक ले डिवाइस ला खोजेच नई लगा सकिस
14 सितंबर, 2021 | संस्कृति तलवार
अइसने लागथे कऊनो मरद देखत हवय
बंद परे सार्वजनिक पखाना, दूरिहा मं ब्लॉक, परदा के ओढ़ार मं डब्बा जइसने पखाना, नहाय अऊ सेनेटरी पैड ला बऊरे अऊ फेंके सेती अकेलापन के अभाव, रतिहा मं पखाना सेती पटरी मन मं जाय के मजबूरी: ये अइसने मुस्किल मन आंय जेकर सामना पटना के झोपड़ पट्टी बस्ती के बासिंदा नोनी मन हरेक रोज करथें
31 अगस्त, 2021 | कविता अय्यर
‘काश, मोला पता होतिस के पानी मं कैंसर हवय'
बिहार के गांव मन मं रहेइय्या भूजल (ग्राउंडवॉटर) मं आर्सेनिक सेती कैंसर होय ले, प्रीति जइसने कतको परिवार मन घर के लोगन ला खोय हवंय, खुदेच प्रीति के छाती मं गांठ बन गे हवय. अतका सब्बो झेले के बाद, इहाँ के माइलोगन मन ला इलाज करवाय मं अक्सर भारी चुनौती ले जूझे ला परथे
25 अगस्त, 2021 | कविता अय्यर
36 के उमर, 7 लइका के महतारी अऊ एक लइका के नानी
शांति मांझी, बिहार के शिवहर ज़िला के मुसहर टोला मं अपन घर मं सात लइका ला जनम दे चुके हवंय. इहाँ कुछेक लोगन मन तीर स्वास्थ्य सेवा के पहुंच हवय अऊ अधिकतर मन ला त ये घलो पता नई ये के जचकी मं मदद सेती गाँव मं प्राथमिक स्वास्थ्य केंद्र हवय घलो धन नई
18 अगस्त, 2021 | कविता अय्यर
'मंय नई चाहंव के मोर बेटी मन के घलो मोर जइसने हालत होवय'
बिहार के पटना जिला के बाल अऊ किसोर उमर के बहुरिया मन के आगू बेटा जनम के साध मं लइका जनम करत जाय ला छोड़ कऊनो तरीका नई बंचे हवय. वो मन के ये हालत मं समाज के रित-रिवाज अऊ पहिली ले बने सोच ह कानून अऊ कायदा ले कहूं जियादा महत्तम रखथे
23 जुलाई, 2021 | जिज्ञासा मिश्रा
हरेक महिना कैद मं काडूगोल्ला के माइलोगन
क़ानून, समाज मं जागरूकता अभियान अऊ निजी ढंग ले लड़े के बाद घलो समाज मं कलंक अऊ देवी-देंवता के डर सेती, कर्नाटक के काडूगोल्ला समाज के माइलोगन मन जचकी के बाद अऊ महवारी बखत रुख के तरी मं अऊ झोपड़ी मं परे-फेंकाय अलग रहे ला मजबूर हवंय
5 जुलाई, 2021 | तमन्ना नसीर
मंय बिहाव के लइक नई अंव
बिहार के मुजफ्फरपुर जिला के चतुर्भुज स्थान जगा के धंधावाली मन, अक्सर अपन ‘परमानेंट’ ग्राहक ला खुस करे के चक्कर मं कमती उमर मं गरभ ले हो जाथें, कोविड-19 लॉकडाउन के कारन वो मन के हालत भारी खराब हवय
15 जून, 2021 | जिज्ञासा मिश्रा
मलकानगिरी: जचकी सेती चढ़े ला परथे पहाड़
ओडिशा के मलकानगिरी मं बांध वाले इलाका के आदिवासी बस्ती मन मं, घना जंगल मं, ऊँच पहाड़ी मन मं अऊ पुलिस-नक्सली मं लड़ई के मंझा मं, बखत मं डोंगा नई चले ले अऊ टूटे-फूटे सड़क उहाँ के दुब्भर स्वस्थ्य सुविधा तक ले हबरे के एकेच जरिया हवंय
4 जून, 2021 | जयंती बुरुदा
बिहारः कोरोना काल मं बाल बिहाव
बिहार के देहात इलाका मं बीते बछर लॉकडाउन बखत, गांव लहूँटे जवान मजूर मन ले बनेच अकन किसोर उमर के नोनी मन के बिहाव कर दे गीस. तऊन मन ले कतको अब गरभ ले हवंय अऊ अपन अवेईय्या बखत ला लेके चिंता मं परे हवंय
7 मई, 2021 | कविता अय्यर
मधुबनी मं बदलाव के हवा
दसक भर पहिली तक ले बिहार के हसनपुर गांव मं परिवार नियोजन ला एक कोंटा मं राख दे जावत रहिस. फेर अब इहाँ के माईलोगन मन अक्सर स्वास्थ्यकर्मी सलहा अऊ शमा के तीर गरभनिरोधक सूजी (इंजेक्शन) लगवाय ला आथें. ये बदलाव कइसने होइस?
13 अप्रैल, 2021 | कविता अय्यर
गारी सुनत, काम के बोझा ढोवत बिहार के ‘महिला’ डॉक्टर
बिहार के किशनगंज ज़िला मं काम करेईय्या कुछेक स्त्री रोग विशेषज्ञ मन के दिन भारी लंबा गुजरथे; इहाँ इलाज के समान भरपूर नई आवय, अऊ अपन मरीज के एक ले जियादा गरभ धरे अऊ गरभनिरोध ला लेके, वो मन के अनिच्छा ले निपटे ह भारी कठिन बूता आय
7 अप्रैल, 2021 | अनुभा भोंसले
बाबू जनम करे के फेर मं मसीन बन गे भारवाड़ माइलोगन मन
गुजरात के धोलका तालुका मं भारवाड़ चरवाहा समाज के माइलोगन मन बर, बेटा जनम करे के दुवाब अऊ परिवार नियोजन के कुछेक तरीका का मतलब होथे गरभ निरोध अऊ जनम ले जुरे हक सिरिफ बात के बात आंय
1 अप्रैल, 2021 | प्रतिष्ठा पांड्या
वो मन कहिथें, मंय पढ़त रहिहूं त मोर संग बिहाव कऊन करही?'
बिहार के समस्तीपुर जिला मं महादलित समाज के बाढ़े-पउरे नोनी मन ला सिरिफ इही पाये के समाज के ताना सुने बर परथे के वो ह इस्कूल जाथे. इस्कूल झन जाए कहिके ओखर मन संग मार-पीट घला करे जथे. ओखर मन उप्पर दबाव डाले जाथे कि वो अपन सपना ला छोड़ दे, अऊ बिहाव कर लेय. दुए-चार नोनी मन विरोध करेके कोसिस करथें, बाकी के सब्बो नोनी मन आखिर मं हार मान लेथें
29 मार्च, 2021 | अमृता ब्यातनाल
‘हमर आफिस अऊ सुते के हमर जगा एके हवय’
कमती जगा अऊ सुविधा के कमी बिहार के दरभंगा जिला के एक ठन प्राथमिक स्वास्थ्य केंद्र मं स्वास्थ्य करमी मन ला आफिस मं, वार्ड के बिस्तरा मं अऊ कभू-कभू जमीन मं सुते ला मजबूर कर देथे
26 मार्च, 2021 | जिज्ञासा मिश्रा
'गरभ मं मरे’ लइका के जनम प्रमाण पत्र
बिहार के वैशाली जिला के एक ठन प्राथमिक स्वास्थ्य केंद्र, जिहां के अल्ट्रासाउंड मसीन मं मकड़ी मन अपन ठीहा बना लेनी हवंय अऊ जिहां के करमचारी मन पइसा मांगथें, एक ठन परिवार ला बताय गीस के ओकर गरभ के लइका मरगे हवय – जेकर सेती वो मन ला जियादा पइसा खरचा करके निजी अस्पताल मं भागे ला परिस
22 फरवरी, 2021 | जिज्ञासा मिश्रा
भर्री-छर्री जइसने परे अस्पताल, झोलाछाप डॉक्टर करे इलाज
करमचारी मन के कमी ले जूझत प्राथमिक स्वास्थ्य केंद्र, जिहां जंगली जानवर किंदरत रहिथें, अस्पताल जाय मं डर लगत होय, फोन लगत नई होवय – ये सब्बो जिनिस मन के सेती बिहार के बड़गांव खुर्द गाँव के गरभ धरे माइलोगन मन घरेच मं जचकी करवाय ला मजबूर हवंय
15 फरवरी, 2021 | अनुभा भोंसले अऊ विष्णु सिंह
अल्मोड़ा: जचकी सेती माईलोगन के आगू पहाड़ जइसने दिक्कत
बीते बछर, उत्तराखंड के अल्मोड़ा जिला के रानो सिंह ह पहाड़ी रद्दा ले अस्पताल जावत, सड़क मं लइका ला जनम दीस. ये एक ठन अइसने इलाका आय जिहां पहाड़ी रद्दा अऊ भारी खर्चा सेती पहाड़ी बस्ती के बासिंदा बनेच अकन माईलोगन मन घरेच मं जचकी करवाय ला मजबूर हवंय
11 फरवरी, 2021 | जिज्ञासा मिश्रा
जबरन नसबंदी, अकाल मऊत
राजस्थान के बांसी गाँव के भावना सुथार के बीते बछर एक ठन ‘सिविर’ मं नसबंदी करे के बाद मऊत होगे, जिहां नियम ला टोर के वो मन ला दूसर तरीका अपनाय के विचार करे के समे नई देय गेय रहिस. ओकर घरवाला दिनेश ह अभू घलो नियाव मांगत हवय
20 नवंबर, 2020 | अनुभा भोंसले
नो महिना के गरभ मं घलो ग्राहेक ला खुस करे के मजबूरी
चार बेर गरभपात, दरूहा घरवाला, अऊ कारखाना के नऊकरी छूटे जाने के बाद, दिल्ली के बासिंदा हनी ह पांचवा बेर गरभ हो जाय ले अपन देह बेंचे के फइसला करिस अऊ तब ले वो ला एसटीडी हवय. अब, लॉकडाउन मं वो ह कमई बर जूझत हवय
15 अक्टूबर, 2020 | जिज्ञासा मिश्रा
मजबूरी कोख हेरवाय के?
नसबंदी के बाद संक्रमन होय सेती, राजस्थान के दौसा जिला के 27 बछर के सुशीला देवी ला तीन बछर तक ले दरद भोगे ला परिस, अस्पताल मन के चक्कर लगाय ला परिस. करजा बाढ़त गे अऊ आखिर मं वो मन ला कोख हेरवाय ला परिस
3 सितंबर, 2020 | अनुभा भोंसले अऊ संस्कृति तलवार
‘मोर हाड़ा मन पोंडा हो गे हवंय’
सरीजिनगी कतको बीमारी ले जूझत अऊ कतको आपरेसन कराय के बाद, पुणे जिला के हडशी गाँव के बिबाबाई लोयरे के देह ह झुक के धंसगे हवय. येकरे बाद घलो वो ह खेती किसानी के बूता करथें अऊ लोकवा ले परे अपन घरवाला के देखभाल घलो करथें
2 जुलाई, 2020 | मेधा काले
'जब-तब निकल जाथे मोर बच्चादानी'
महाराष्ट्र के नंदुरबार जिला मं बच्चादानी के जोनि ले बहिर निकरे के दिक्कत ले जूझत भील माइलोगन मन के पहुंच इलाज के सुविधा मन तक नई ये. सड़क धन मोबाईल ले सम्पर्क नई होय के सेती ये जूझत माइलोगन मन ला जचकी ले जुरे कतको कड़ा मुस्किल अऊ भारी पीरा के सामना करे ला परथे
17 जून, 2020 | ज्योति शिनोली
देह-दिमाग ले अच्छम माइलोगन ला बोझ समझथे समाज
दिमागी अच्छम माइलोगन मन के यौन अऊ जचकी सेहत के हक ला टोरे, अक्सर वो मन ला अपन कोख हेरवाय बर मजबूर करे जाथे. फेर महाराष्ट्र के वाडी गाँव मं, मालन मोरे भागवाली आय के ओकर पाछू ओकर दाई खड़े हवय
09 जून, 2020 | मेधा काले
‘12 लइका के जन्मे बाद अपन आप बंद हो जाथे’
हरियाणा के बिवान गांव मं, अपन संस्कृति, पहुंच ले बहिर स्वास्थ्य सेवा अऊ ढीलर-ढालर प्रदाता के कारन मेव मुसलमान मन के तीर गर्भनिरोधक पहुंचे मुस्किल आय अऊ येकर सेती माईलोगन मन जचकी के चक्कर मं फंस जाथें
20 मई, 2020 | अनुभा भोंसले अऊ संस्कृति तलवार
मुफत के सैनिटरी पैड नई मिलय ले पढ़ेइय्या नोनी मन के सेहत ऊपर खतरा
उत्तर प्रदेश के चित्रकूट ज़िला मं इस्कूल बंद होय के सेती, गरीब परिवार के नोनी मन ला मुफत मं सैनिटरी नैपकिन नई मिल सकत हवय, जेकर ले वो मन येकर जगा खतरा भरे तरीका ला अपनाय मजबूर हवंय. सिरिफ यूपी मं अइसने नोनी मन के संख्या लाखों मं हवय
12 मई, 2020 | जिज्ञासा मिश्रा
तनखा के ठिकाना नई, काम के बोझा
थोकन तनखा के संग कभू नई सिरोवत सर्वेक्षण, रिपोर्ट अऊ दीगर बूता के बोझा ले लदाय सुनीता रानी अऊ हरियाणा के सोनीपत जिला के दीगर आशा कार्यकर्ता मन, गाँव देहात के जचकी होवेइय्या माइलोगन मन के इलाज ले जुरे जिनिस सेती लड़त हवंय
8 मई, 2020 | अनुभा भोंसले अऊ पल्लवी प्रसाद
नीलगिरी: जनमे सात कुपोसन के अंधियार मं आदिवासी लइका मन के भविष्य
तमिलनाडु के गुडलूर के महतारी मन हीमोग्लोबिन के भारी कमी ले जूझत हवंय, 7 किलो वजन के दू बरस के लइका, दारू के लत, घटत आमदनी अऊ जंगल ले बढ़त दुरिहा ह आम बात हो गे हवय अऊ आदिवासी माइलोगन मन मं भारी जोर ले कुपोसन बगरत हवय
1 मई, 2020 | प्रीति डेविड
‘पोता के आस मं होगे चार झिन लइका’
दिल्ली ले करीबन 13 कोस दूरिहा हरियाणा के हरसाना कलां गांव के माईलोगन मं बतावत हवंय के कइसने समाज मं मरद मन के दबंगई ला झेलत अपन जिनगी के बड़े फइसला खुदेच करे अऊ लइका जनम देय के सब्बो तरीका ला अपन हाथ मं लेय सेती कतक जूझे ला परथे
21 अप्रैल, 2020 | अनुभा भोंसले अऊ संस्कृति तलवार
‘अब छेरी मन मोर लइका जइसने’
महाराष्ट्र के नंदुरबार जिला के धड़गांव इलाका के भील माईलोगन मन लांछन, पऊनी-पसारी बंद करे, अऊ गाँव के सरकारी अस्पताल मन मं बाँझपन के सही इलाज नई मिलय ले, वो मन जइसने–तइसने करके जिनगी गुजारत हवंय
13 अप्रैल, 2020 | ज्योति शिनोली
बछर भर मं सिरिफ एक मरद नसबंदी सेती राजी
परिवार नियोजन के मामला मन मं “मरद मन के हाथ’ के भारी चर्चा होथे, फेर बिहार के विकास मित्र अऊ आशाकार्यकर्ता मन ला मरद मन ला नसबंदी करवाय सेती भारी कम तियार करे सकथें, अऊ अनचाहे गरभ ला रोके के जिम्मेवारी सिरिफ माईलोगन मन के हाथ होय ह अभू घलो चलत हवय
18 मार्च, 2020 | अमृता ब्यातनाल
झोलाछाप डॉक्टर के एक गोली मउत डहर
सब्बो सुविधा ले भरेपूरे छत्तीसगढ़ के नरायनपुर ज़िला के प्राथमिक स्वास्थ्य केंद्र मन जियादा करके आदिवासी माई लोगन मन के पहुँच ले बाहिर हंवय, तेकरे सेती वो मन गरभ गिराय अऊ जचकी के खतरा लेवत झोलाछाप डॉक्टर मन करा चल देथें
11 मार्च, 2020 | प्रीति डेविड
नेहा के नसबंदी, अऊ झंझट खतम
सुप्रीम कोर्ट के 2016 के आदेस के बाद ले नसबंदी सिविर मन के जगा अब ‘नसबंदी दिवस’ ह ले ले हवय, फेर अभू घलो नसबंदी जियादा करके माईलोगन मन के करे जाथे; अऊ यूपी मं बनेच अकन माईलोगन मन दीगर कऊनो ये जमाना के गर्भनिरोधक तरीका नई होय सेती ये फइसला करथें काबर वो मन करा अऊ कऊनो चारा घलो नई ये
28 फरवरी, 2020 | अनुभा भोंसले
रिवाज के कइदखाना मं कूवलापुरम के माईलोगन के जिनगी
मदुरई ज़िला के कूवलापुरम अऊ चार दिगर गाँव मन मं महवारी बखत माइलोगन मन ला घर ले बहिर निकाल के गाँव बहिर बने एक ठन ‘गेस्टहाउस’ मं राखे जाथे. देवी-देंवता के खिसियाय के अंदेसा अऊ मइनखे मन के ऊतइल बेवहार के डर के सेती इहाँ कऊनो ये भेदभाव के ख़िलाफ़ अवाज उठाय के हिम्मत नई करे सकय
20 फरवरी, 2020 | कविता मुरलीधरन
अनुवाद: निर्मल कुमार साहू


text:
अम्बिकापुर।सरगुजा जिला के सीतापुर बन परिक्षेत्र म रतिहा लगभग 25 जंगली हाथी के दल दिखिस। जउन ह इलाका म लगे कुसियार अऊ पताल के फसल ल बर्बाद कर दिस हे। हाथी मन के आए के सूचना के बाद बन बिभाग ह अलर्ट जारी कर दे हे। संग ही ग्रामीन मन ल जंगल तीर झन जाए के सलाह घलो दिस हे। बता दन कि हाथी के ये दल बतौली के ग्राम सलियाडीह अऊ बांसाझाल के तीर पहुंच गए हे। उहें ललितपुर के जंगल म एक जंगली हाथी अकेल्ला देखे गिस। हाथी मन के दस्तक ले ये इलाका म दहसत के माहौल हे।
सीतापुर बन परिक्षेत्र म 25 जंगली हाथी के दल दिखिस
अम्बिकापुर।सरगुजा जिला के सीतापुर बन परिक्षेत्र म रतिहा लगभग 25 जंगली हाथी के दल दिखिस। जउन ह इलाका म लगे कुसियार अऊ पताल के फसल ल बर्बाद कर दिस हे। हाथी मन के आए के सूचना के बाद बन बिभाग ह अलर्ट जारी कर दे हे। संग ही ग्रामीन मन ल जंगल तीर झन जाए […]
Related Posts
Nothing found!
It looks like nothing was found here!


text:
रायपुर । मुख्यमंत्री रमन सिंह आज अपन साप्ताहिक कार्यक्रम रमन के गोंठ के माध्याम ले 35वीं बार प्रदेस के जनता ले मुखातिब होइस। सीएम रमन ह आज के अपन रेडियोवार्ता म शिक्षाकर्मी मन के संविलियन के मुद्दे के संग-संग संचार क्रांति योजना खेती-किसानी ले जुड़े योजना मन ल विसेस रूप ले केन्द्रित करिन। डॉ. सिंह ह नवा सिक्छा सत्र म स्कूल मन म नवा प्रवेस लेवइया सबो लइका मन ल बधाई दीन। संगे-संग सिक्छक बिरादरी ले लइका मन के मन म सिक्छा के महत्व अउ विसय के बारीकी मन ल अच्छा ले बइठाय बर अपील करत हुए मुख्यमंत्री ह कहिन के हर स्कूल मन के वातावरन गुरूकुल जइसे होय बर चाही, जिहां सिक्छाक मन अउ विद्यार्थी मन के बीच म आत्मीयता के संबंध होय।
स्कूल मन के वातावरन ह गुरूकुल जइसे होय बर चाही : रमन सिंह
रायपुर । मुख्यमंत्री रमन सिंह आज अपन साप्ताहिक कार्यक्रम रमन के गोंठ के माध्याम ले 35वीं बार प्रदेस के जनता ले मुखातिब होइस। सीएम रमन ह आज के अपन रेडियोवार्ता म शिक्षाकर्मी मन के संविलियन के मुद्दे के संग-संग संचार क्रांति योजना खेती-किसानी ले जुड़े योजना मन ल विसेस रूप ले केन्द्रित करिन। डॉ. सिंह […]


text:
जशपुर। जिला म महिला मन गांव-गांव म पूर्न सराबबंदी करे के जिम्मा उठाए हे। जेखर बर आदिवासी महिला मन बाकायदा गांव म बैनर-पोस्टर लेके जुलूस निकाले रिहिन। अऊ हर घर म तलासी घलो लेत हें। असल म आबकारी बिभाग भारत माता वाहिनी के माध्यम ले सराब बिरोधी कार्यक्रम चलात हे। अभियान म आबकारी बिभाग के संग ही पुलिस बिभाग घलो सामिल हें।
आंगनबाड़ी कार्यकर्ता मन, बेतन म बढ़ोतरी के मांग ल लेके हड़ताल म
सूरजपुर जिला के आंगनबाड़ी कार्यकर्ता मन, बेतन म बढ़ोतरी के मांग ल लेके हड़ताल म हे। अऊ अपन मांग पूरा नइ होए तक हड़ताल जारी रखे के बात म अड़े हे। जिहां सूरजपुर प्रवास म आए नेता प्रतिपक्ष टीएस सिंहदेव ह पहुंच के आगनबाड़ी कार्यकर्ता सहायिका मन के हरताल के समर्थन करिस। उहें ओमन के काम के प्रसंसा करत मउजूद बेतन ल सम्मानजनक नइ बताइस।
मकान या भुइंया खरीदे बर चाहत हव त सावधान हो जावव
रायपुर म अगर आप मन मकान या भुइंया खरीदे बर चाहत हव त सावधान हो जावव। काबर कि, इहां आएदिन फर्जीवाड़ा आगू आत जात हे। ताज़ा मामला म दू सगे भाई मन बैंक म बंधक दुकान अऊ मकान के सउदा करके एक मनखे ल 57 लाख रुपए के चूना लगा दिस। पुलिस ह दूनों आरोपी मन ल गिरफ्तार कर ले हे। गिरफ्तार करे गे विनोद कुमार रमानी अऊ शैन्की रमानी कटोरातालाब के रहइया हे, उहें दूसर मामला म सिविल लाइन पुलिस ह भुइंया दलाल संतोष लसेल अऊ संतोष खंडेलवाल ल गिरफ्तार करे हे।
लेडी अफसर महिला मन बर बन चुके मिसाल
बिलासपुर पुलिस के लेडी अफसर महिला मन बर मिसाल बन चुके हे। जोन ह हमेसा ले छात्रा अऊ महिला मन बर अपन सेवा दे बर तत्पर होथे। इही कारन हे कि बिलासपुर पुलिस के एडिसनल एसपी अर्चना झा ह लघु फिलिम के माध्यम ले जागरूकता लाए बर अहम किरदार निभाए हे। कन्या भ्रूण हत्या अऊ लैंगिक परीक्षन के अपराध ल देखत हुए बिलासपुर पुलिस ह लोगन मन म जागरूकता लाए बर अजन्मी नाम के लघु फिलिम बनाए हे। जेकर बहुत सराहना करे जात हे।
सीएम रमन सिंह ह महिला मन ल बड़े सउगात दे हे
रायपुर म अंतर्राष्ट्रीय महिला दिवस उपर सीएम रमन सिंह ह महिला मन ल बड़े सउगात दे हे। रमन सिंह ह प्रधानमंत्री मातृवंदना योजना ल जम्मों 27 जिला म लागू करे के ऐलान करे हे। जेखर ले गर्भवती महिला मन ल तीन किस्त म पांच हजार रुपिया दे जाही। एखर बर रमन सरकार ह बजट म 100 करोड़ रुपिया के प्रावधान करे हे। कार्यक्रम के दउरान ओहर कहिस कि अंतर्राष्ट्रीय महिला दिवस दुनिया म महिला ससक्तिकरन अऊ महिला मन के स्वाभिमान के प्रतीक बन गे हे। अऊ संग म कहिस कि सरकार ह महिला ससक्तिकरण के दिसा म पाछु 14 बछर म कई सार्थक कदम उठाए हे। महिला दिवस के मउका म सीएम आवास ले महिला मन के बाइक रैली घलो निकाले गिस।
जशपुर। जिला म महिला मन गांव-गांव म पूर्न सराबबंदी करे के जिम्मा उठाए हे। जेखर बर आदिवासी महिला मन बाकायदा गांव म बैनर-पोस्टर लेके जुलूस निकाले रिहिन। अऊ हर घर म तलासी घलो लेत हें। असल म आबकारी बिभाग भारत माता वाहिनी के माध्यम ले सराब बिरोधी कार्यक्रम चलात हे। अभियान म आबकारी बिभाग के संग ही पुलिस बिभाग घलो सामिल हें।


text:
कांकेर। जिला के छोटे बेठिया थानाक्षेत्र म नक्सली मन के नापाक इरादा ल पुलिस ह नाकामयाब कर दिस हे। दरअसल जवान मन के टीम पखांजूर इलाका म सर्चिंग बर निकले रहिन हे, इही दरान जवान मन के टीम भोरघाट गांव पहुंचिस। भोरघाट म जवान मन ह 5 किलो वजनी एक आईईडी बरामद करिस, जेला पुलिस के टीम ह सूझबूझ ले निष्क्रिय कर दिस हे।
नक्सली मन के नापाक इरादा ल पुलिस ह नाकामयाब करिन
कांकेर। जिला के छोटे बेठिया थानाक्षेत्र म नक्सली मन के नापाक इरादा ल पुलिस ह नाकामयाब कर दिस हे। दरअसल जवान मन के टीम पखांजूर इलाका म सर्चिंग बर निकले रहिन हे, इही दरान जवान मन के टीम भोरघाट गांव पहुंचिस। भोरघाट म जवान मन ह 5 किलो वजनी एक आईईडी बरामद करिस, जेला पुलिस […]
Related Posts
Nothing found!
It looks like nothing was found here!


text:
शिवानी सिरिफ 17 बछर के हवय, फेर ओला अइसे लगथे जनो-मानो ओखर जिनगी ह उरकत जावत हे.
चार साल ले त अपन परिवार ला समझा-बुझा के रिस्ता झन खोजे कहिके रोक डालिस, फेर वोला लगथे कि अब अऊ शायदे समझा पाए. वो ह कहिथे - "मैं नई जानव ओमन ला कब तक रोक पाहूं. एक न एक दिन तो होइच्च जाही."
बिहार के समस्तीपुर जिला के ओखर गांव गंगसरा मं, नोनी मन 10 वीं कच्छा घलो पढ़े नई पाय के उंकर मन के बिहाव कर दे जाथे. कतको पईंत ओखरो ले पहिली, 17-18 बछर के होइन नहीं के रिस्ता कर देय जाथे.
फेर शिवानी , ( कहिनी मं ओखर नांव बदल दे गे हवय) अपन बिहाव ला टाले मं कामयाब होगे, अऊ अब बी. कॉम सेकंड इयर मं हवय. ओखर हमेसा ले साध रिहिस के वहू कॉलेज पढ़य, फेर सोचे नई रिहिस कि अत्तेक पान अक्केल्ला हो जाही. एक दिन मंझनिया के बेर मं अपन परोसी घर वो ह गोठियात रिहिस, ओला अपन घर मं तो खुल के बोलत नई बनय, काहत रिहिस - गांव के सब्बो सहेली मन के बिहाव होगे. जेखर मन संग खेल-कूद के बाढ़ेंव अऊ स्कूल जावंव, सबके साथ ह अब छूट गे. ये बात ल कहे मं वो ह परोसी घर मं घला झझकत रिहिस. परोसी के बारी के छेरी-कोठा मं हमन ला लान के वो ह ये बात ल कहिस - कोरोना के बेरा मं कॉलेज के मोर बचे एकेच सहेली के घला बिहाव हो गे.
वो हा बताथे के ओकर समाज के नोनी मन ला सायदे कभू कॉलेज जाय के मऊका मिलथे. शिवानी, रविदास समाज (चमार जात के उप-जमात ) ले हवय, जऊन हा महादलित के बरग मं आथे. ये ह बिहार सरकार ड हर ले 2007 मं सूचीबद्ध अनुसूचित जाति के 21 गंभीर रूप ले वंचित समाज मन सेती एके आखर आय.
ये अकेलापन के संगे संग वो ला कुंवारी होय के सेती समाज डहर ले ताना सुने ला परथे अऊ घर परिवार के लोगन मन, परोसी मन अऊ जान पहिचान मन के डहर ले सरलग दबाव घलो झेले ला परथे. वो ह बताथे, “मोर ददा कहिथे के मंय बनेच पढ़ ले हवंव. फेर मंय पुलिस अफसर बने ला चाहत हवंव. ओकर सोच आय के मोला अतक जियादा पाय के सोचे ला नई चाही. वो ह कहिथें के गर मंय पढ़त रहिहूं, त मोर ले कऊन बिहाव करही? इहाँ तक के हमर समाज मं लइका मन के घलो कम उमर मं बिहाव हो जाथे. कभू-कभू मंय सोचथों के का मोला हार मान लेय ला चाही, फेर मंय अतक सहे के बाद इहाँ तक ले पहुंचे हवंव अऊ अब अपना सपना ला पूरा करे ला चाहथों.”
समस्तीपुर के जऊन केएसआर कॉलेज मं शिवानी पढ़त हवय वो ह ओकर गाँव ले 2 कोस दूरिहा हवय. उहाँ जाय बर वो ह पहिली रेंगत जाथे, फेर बस मं बइठथे, अऊ आखिर मं कुछु दूरिहा आटो रिक्सा ले जाथे. कभू-कभू, ओकर गाँव के कालेज के टूरा मन वो ला अपन फटफटी मं बइठा के ले जाय ला कहिथें फेर वो ह हमेसा मना कर देथे, काबर वो ह कऊनो टूरा संग देखे जाय ले ओकर नतीजा ले डेराथे. वो ह कहिथे, “गांव के लोगन मन अफवाह ला लेके भारी निरदयी हवंय. मोर सबले बढ़िया सहेली के बिहाव येकरे सेती कर देय गीस, काबर वोला इस्कूल के एक झिन टूरा के संग देख लेय रहिन मंय नई चाहंव के ये बात मोर कालेज के डिग्री हासिल करे अऊ एक पुलिसवाला बने के रद्दा मं बाधा झन बने.”
शिवानी के दाई-ददा खेत मजूर आंय, जऊन मन महिना मं 10,000 रूपिया कमाथें. ओकर 42 बछर के दाई मीना देवी अपन पांच लइका – 13 अऊ 17 बछर के दू बेटा अऊ तीन बेटी (उमर 10 बछर, 15 बछर अऊ 19 बछर शिवानी) ला लेके संसो करत रहिथे. मीना देवी कहिथें, “मोला सरा दिन अपन लइका मन के चिंता रहिथे. मोला अपन बेटी मन के दहेज के बेवस्था करे ला हवय.” वो ह एक ठन बड़े अकन घर घलो बनाय ला चाहथें – ऐस्बेस्टस वाले ईंटा ले बने ओकर घर मं सुते के सिरिफ एकेच खोली हवय अऊ परिवार ला तीन परोसी मन के संग शौचालय बऊरे ला परथे. वो ह कहिथें, “मोला ये तय करे ला हवय के मोर घर अवेइय्या नोनी मन ला [बहु मन ला] अराम मिलय अऊ वो मन इहाँ खुस घलो रहेंव.” ये चिंता के बीच पढ़ई ला पहिली नई रखे गे रतिस, गर शिवानी ह कालेज जाय बर अड़ नई गे रतिस.
खुदेच कभू इस्कूल नई गेय मीना देवी, परिवार के एकेच झिन आय जऊन ह शिवानी के करे के ला समर्थन करथें. वो ह कहिथें, “वो ह दीगर महिला पुलिसवाली मन ला देखथे अऊ ओकरे मन कस बने ला चाहथे. मंय वोला कइसने रोके सकत हवंव? एक दाई ला अइसने मं गरब होही गर वो ह पुलिस बन जाथे. फेर हरेक ओकर मजाक उड़ाथें, अऊ मोला घलो बनेच खराब लागथे.”
गांव के कुछेक नोनी अऊ माईलोगन सेती ये सब्बो सिरिफ ताना मारे तक ले नई आय.
17 बछर के नेहा कुमारी के बिहाव के विरोध करे के मतलब पिटाई के नेवता देय बरोबर आय. अपन भाई बहिनी मन के संग एक नानकन खोली मं रहत बात करत वो ह कहिथे, “जभू घलो मोर बिहाव के कऊनो नवा रिस्ता आथे त मंय मना कर देथों, त मोर ददा ह रिस के मरे मोर दाई ला पीटे ला धरथे.” मोला पता हवय मोर दाई मोर सेती कतको पीरा सहत हवय. ये जगा तऊन खोली ले दूरिहा हवय जिहां मंझनिया बखत ओकर ददा सुस्तावत रहिस. वो हा मुचमुचावत बताथे के खोली के एक कोंटा ह ओकर पढ़े बर तय हवय अऊ कऊनो दीगर ला ओकर कापी-किताब ला छुये के मनाही हवय.
ओकर दाई नैना देवी कहिथें के मार खाय ह मामूली दाम चुकाय जइसने हवय. वो ह नेहा के कालेज के पढ़ ई सेती अपन जेवर बेंचे के घलो मन बना ले हवंय. वो ह कहिथें, “गर वोला पढ़े ले मना कर देबो अऊ बिहाव सेती मजबूर करबो, त वो ह कहिथे के वो हा जहर खाके मर जाही. मंय अइसने होवत कइसे देखे सकहूं?” 2017 बछर मं होय अलहन मं अपन घरवाला के एक ठन गोड़ कटे के बाद अऊ खेत मजूरी के बूता बंद होय के बाद ले, 39 बछर के नैना देवी अपन घर के एकेच कमेइय्या आंय. ये परिवार भूइयां समाज ले हवय अऊ ये समाज घलो महादलित के रूप मं सूचीबद्ध हवय. खेत मजूरी ले महिना मं नैना ला महिना मं करीबन 5,000 रूपिया मिल जाथे, फेर वो ह बताथे के ये कमई ह घर चलाय मं नई पूरय, अऊ वो ला रिस्तेदार मन ले कुछु मदद मिल जाथे.
दाई नैना देवी कहिथें के मार खाय ह मामूली दाम चुकाय जइसने हवय. वो ह नेहा के कालेज के पढ़ई सेती अपन जेवर बेंचे के घलो मन बना ले हवंय. वो ह कहिथें, गर वोला पढ़े ले मना कर देबो अऊ बिहाव सेती मजबूर करबो, त वो ह कहिथे के वो हा जहर खाके मर जाही. मंय अइसने होवत कइसे देखे सकहूं?
नेहा कच्छा 12 वीं मं पढ़थे, अऊ ओकर सपना हवय के वो ह पटना के कऊनो ऑफिस मं काम करे. वो ह कहिथे, “मोर परिवार मं कऊनो घलो कऊनो ऑफिस मं काम करे नई ये – मंय अइसने करेइय्या पहिली मनखे बने ला चाहत हवंव.” ओकर दीदी के बिहाव 17 बछर के उमर मं होगे रहिस अऊ 22 बछर के उमर मं तीन लइका के महतारी होगे. ओकर दू झिन भाई 19 बछर अऊ 15 बछर के हवंय. नेहा कहिथे, “मंय अपन दीदी ले मया करथों, फेर मंय ओकर जइसने जिनगी गुजरे ला नई चाहंव.”
नेहा, सरायरंजन तसिल के गंगसरा गांव – जिहां के अबादी 6,868 हवय (जनगणना 2011) – के जऊन सरकारी इस्कूल मं पढ़थे, उहाँ 12 वीं तक ले पढ़ई होथे. वो ह बताथे के ओकर कच्छा मं सिरिफ छे नोनी अऊ 12 टूरा दर्ज हवंय. नेहा के गुरूजी अनिल कुमार कहिथे, “कच्छा 8 के बाद इस्कूल मं नोनी मन के संख्या धीरे-धीरे कमतीयावत धरथे, कभू-कभू ये हा येकरे सेती होथे,काबर वो मन ला बूता करे पठोय जाथे, कभू-कभू ओकर मन के बिहाव कर देय जाथे.”
बिहार मं 42.5 फीसदी नोनी मन के बिहाव 18 बछर के उमर ले पहिली कर दे जाथे, यानि देश मं बिहाव के कानून उमर ( बाल विवाह निषेध अधिनियम 2006 के अनुसार) ले पहिली. ये आंकड़ा राष्ट्रीय परिवार स्वास्थ्य सर्वेक्षण ( एनएफ़एचएस-4, 2015-16 ) के मुताबिक, अखिल भारतीय आंकड़ा 26.8 फीसदी ले जियादा हवय. समस्तीपुर मं ये आंकड़ा अऊ घलो जियादा 52.3 फीसदी हवय.
नेहा अऊ शिवानी जइसने नोनी मन के सिच्छा ऊपर असर करे ला छोड़, येकर अऊ घलो कतको नतीजा देखे गे हवय. नई दिल्ली के अंतर्राष्ट्रीय खाद्य नीति अनुसंधान संस्थान के वरिष्ठ रिसर्च फ़ेलो, पूर्णिमा मेनन कहिथें, “भलेच हमन देखे सकथन के बिहार मं जनम करे ह कमती होय हवय {2005-06 के 4 ले घटके 2015-16 मं 3.4 अऊ एनएफएचएस 2019-20 मं 3], फेर हमन ये घला जनत हवन के जऊन नोनी मन के बिहाव नान अकन उमर मं हो जाथे ओकर भारी गरीबी अऊ कुपोसन के मार परे के सम्भावना जियदा होथे अऊ वो मन ला स्वास्थ्य सेवा नई मिल सकय.” पूर्णिमा ह सिच्छा, कम उमर मं बिहाव अऊ माईलोगन अऊ नोनी मन के मंझा मं सेहत के संबंध के अध्ययन करे हवय.
मेनन कहिथें के उमर के हिसाब ले जिनगी मं समे मं भरपूर अंतर रखे जरूरी होथे, जइसने के इस्कूल अऊ बिहाव मं अंतर, गरभ धरे के समे मं अंतर. वो ह कहिथें, “हमन ला नोनी मन के जिनगी मं माई बदलाव सेती समे के अंतर ला बढ़ाय ला होही. अऊ जरूरत ये बात के हवय के हमन येकर सुरुवात नोनी जनम होय के बखत ले करन.” मेनन के मानना आय के नगदी मिले के कार्यक्रम अऊ परिवार नियोजन प्रोत्साहन जइसन मदद मिले ले समे के अंतर मं जनम करे अऊ नोनी मन ला अपन लक्ष्य ला हासिल करे मं मदद मिल सकथे.
समस्तीपुर के सरायरंजन तसिल मं काम करेइय्या गैर सरकारी संगठन, जवाहर ज्योति बाल विकास केंद्र के कार्यक्रम प्रबंधक, किरण कुमारी कहिथें, “हमर मानना हवय के गर नोनी मन के बिहाव बखत मं होथे, त वो मन बढ़िया तरीका के सिच्छा के संगे संग तन्दुरुस्त भरे जिनगी गुजार सकथें.” कुमारी ह कतको बाल बिहाव ला रोके के संगे संग, परिवार के लोगन मन ला ये समझाय घलो सुफल रहे हवंय के गर नोनी चाहथे त ओकर बिहाव मं ढेरियाय घलो नई चाही. वो ह कहिथें, “हमर काम बाल बिहाव ला रोकेच के कोसिस मं नई सिरायेव. हमर लक्ष्य नोनी मन ला पढ़े लिखे अऊ अपन पसंद के मुताबिक जिनगी गुजारे ला प्रेरित करे ला हवय.”
कुमारी कहिथें के मार्च 2020 मं महामारी के सेती लॉक डाउन के सुरु होय के बाद ले, दाई-ददा ला समझाय मुस्किल होगे. दाई-ददा हमन ले कहिन : हम अपन कमई सिरोय जावत हवन [अऊ आगू कमई सेती अचिंता नई हवन], येकरे सेती कम से कम नोनी मन के बिहाव करके अपन जिम्मेंवारी ला पूरा करे ला चाहत हवन. हमन वो मन ला समझाय के कोसिस करथन अऊ कहिथन के नोनी मन बोझा नों हें, वो मन तुम्हर मदद करहीं.
कुछु बखत तक ले गौरी कुमारी बिहाव टारे मं सफल रहिस. 9 ले 24 बछर के उमर के अपन सात भाई बहिनी मन ले सबले बड़े होय के सेती ओकर दाई-ददा – ये परिवार घला भूईंया जात ले हवय – कतको बेर ओकर बिहाव करे के कोसिस करिन. हरेक बेर, वो ह वो मन ला अगोरा करे सेती समझाय लेवय. फेर मई 2020 मं किस्मत ह ओकर साथ नई दीस
समस्तीपुर के अपन गांव महुली दामोदर के बहिर, बस टेसन के तीर भीड़-भाड़ वाले बजार मं बिहनिया गोठियावत, गौरी ह तऊन घटना ला सुरता करथे जेकर बाद ओकर बिहाव होय रहिस: वो ह कहिथे, “मोर दाई चाहत रहिस के मंय बेगूसराय के एक झिन अनपढ़ ले बिहाव कर लेवंव, फर मंय अपन जइसने पढ़े लिखे ले बिहाव करे ला चाहत रहेंव. मंय जब आत्महत्या करे के धमकी देंय, अऊ जवाहर ज्योति ले सर अऊ मैडम मन ला बलायेंव, तब जाके वो मन मोर पीछा छोड़ दीन.”
फेर गौरी के मनाही अऊ पुलिस ला फोन करे के धमकी जियादा बखत तक ले ओकर काम नई आइस. बीते बछर मई मं ओकर घर के मन ला कालेज मं पढ़ेइय्या बाबू के रिस्ता मिलगे अऊ ओकर संग गौरी के बिहान कुछेक लोगन मन के आगू कर दे गीस. इहाँ तक ले के ओकर ददा, जऊन ह मुम्बई के थोक बजार मं रोजी मजूर आय, लॉकडाउन सेती बिहाव मं नई आय सकिस.
वो ह कहिथे, “मोला ये हालत मं फंसे के पछतावा हवय. मंय वास्तव मं इहीच सोचे रहेंव के मंय पढ़हूं अऊ क ऊनो महतम पद हासिल करिहूं. फेर अभू घलो मंय हार माने ला नई चाहंव. मंय एक दिन जरुर टीचर बनहूं, जेकर ले जवान नोनी मन ला सिखा सकंव के वो मन के जिनगी अपनेच हाथ मं हवय.”
पारी अऊ काउंटरमीडिया ट्रस्ट के तरफ ले भारत के गाँव देहात के किशोरी अऊ जवान माइलोगन मन ला धियान रखके करे ये रिपोर्टिंग ह राष्ट्रव्यापी प्रोजेक्ट 'पापुलेशन फ़ाउंडेशन ऑफ़ इंडिया' डहर ले समर्थित पहल के हिस्सा आय जेकर ले आम मइनखे के बात अऊ ओकर अनुभव ले ये महत्तम फेर कोंटा मं राख देय गेय समाज का हालत के पता लग सकय.
लेख ला फिर ले प्रकाशित करे ला चाहत हवव ? त किरिपा करके [email protected] मं एक cc के संग [email protected] ला लिखव
अनुवाद: निर्मल कुमार साहू


text:
1. Who is the music director of the song सब दिन होत न एक समान
Ans: सब दिन होत न एक समान song music director is मदन मोहन कोहली
2. Who is/are the singer/singers of the song सब दिन होत न एक समान
Ans: सब दिन होत न एक समान song singer is मुहम्मद रफ़ी
3. Who is the Composer of the song सब दिन होत न एक समान
Ans: सब दिन होत न एक समान song composer is मदन मोहन कोहली
4. Who is the Lyricist of the song सब दिन होत न एक समान
Ans: सब दिन होत न एक समान song lyricist is राजेंद्र कृष्ण
5. What is the movie of the song सब दिन होत न एक समान
Ans: सब दिन होत न एक समान song is from सेनापति
6. Who wrote the song सब दिन होत न एक समान
Ans: सब दिन होत न एक समान song is written by राजेंद्र कृष्ण


text:
रायपुर। राजधानी म रविवार के तेज धूप के बाद मौसम ह अचानक करवट बदल दिस। शाम के राजधानी समेत अन्य जगह म तेज आंधी तूफान ले जनजीवन अस्त-व्यस्त होगे। मौसम म होए ए बदलाव के वजह ले लोगमन ल अब्बड़ दिक्कत के सामना करे बर पड़िस। ए बेरा म पूरा शहर म धूल भरे आंधी उठे के बाद मामूली बारिश भी होइस। एखरे कारण राजधानी के कई इलाका म बिजली बंद रहिस हे। अउ लोगन मन ल परेशानी उठाए बर पड़िस हे। फरवरी माह म मौसम म आए ए तरह के बदलाव ले लोगन मन हैरान हवय। सोमवार के मौसम साफ रहिस हे अउ हल्का ठंड पड़िस हे।
अचानक बदलिस करवट मौसम ह राजधानी म
रायपुर। राजधानी म रविवार के तेज धूप के बाद मौसम ह अचानक करवट बदल दिस। शाम के राजधानी समेत अन्य जगह म तेज आंधी तूफान ले जनजीवन अस्त-व्यस्त होगे। मौसम म होए ए बदलाव के वजह ले लोगमन ल अब्बड़ दिक्कत के सामना करे बर पड़िस। ए बेरा म पूरा शहर म धूल भरे आंधी […]


text:
Mahasamund Police : बड़का कार्यवाही, चनाट के जंगल म अवैध हाथ भट्ठी अउ 76 बोरी महुआ
अंजोर.महासमुंद। ग्राम चनाट के महिला समूह डहर ले चनाट के जंगल तरिया म अवैध हाथ भट्ठी अउ महुआ होए के सूचना म तुरते मउका म जाके तस्दीक करे गिस। बताये ठऊर म भट्ठी, महुआ 76 बोरी मिले म मउका म महिला समूह के उपस्थिति म नष्टीकरण करे गिस। मउका म चलित थाना लगे महिला समूह अउ गांव वाला के आने-आने कानूनी जानकारह ले तको अवगत कराइन। पुलिस अधीक्षक विवेक शुक्ला(भापुसे), अतिरिक्त पुलिस अधीक्षक के निर्देश अउ अनुविभागीय अधिकारी पुलिस, प्रशिक्षु थाना प्रभारी बसना निखिल रखेचा (भापुसे) के मार्गदर्शन म चौकी प्रभारी, सहायक उपनिरीक्षक अउ आरक्षक मन ये कार्यवाही म सामिल रिहिन।


text:
“हमन कोरोना के बारे मं जानथन, फेर हमन काम-बूता बंद नई करे सकन. हमला किसान मन बर बूता करना हे. हमर अऊ किसान बर खेती ह एकेच उम्मीद आय. अगर हम काम-बूता नई करबो त जिबो कइसे? सुभद्रा साहू कहिथे.
शुभद्रा एक ठन ठेकेदारिन आय, जेन हा छत्तीसगढ़ के धमतरी शहर ले लगभग 2 कोस दुरिहा बलियारा गांव के खेत मं बूता करैइय्या 10 कम दू कोरी माईलोगन मन के गोहड़ी मुखिया आय.
20 जुलाई के आसपास रहिस होही जेन बखत हमन मंझनिया सड़क मं जावत मिले रहेन,खेत मं धान के रोपा चलत रहिस अऊ ओ मन ला एक ठन टेक्टर हा उतार के चल दे रहिस. वो मन एक खेत ले दूसर खेत जावत रहिन अऊ दिन बूड़े ले पहिली लउहा-लउहा रोपा करे ला परे रहिस.
सुभद्रा बताथे, "हमन एकड़ पाछू 4,000 रुपिया कमाथन अऊ रोज के दू एकड़ मं रोपा लगाय के बंदोबस्त करथन. यानि ये गोहड़ी के एक झिन ला 260 रुपिया मजूरी मिलथे.
ये हा खरीफ धान के खेती के बखत आय, अऊ जेन बखत हमन मिले रहें त वो मन 20-25 एकड़ रोपा लगाय रहिन. ये बूता हा कुछेक दिन अऊ चलही.
एक दिन अऊ, मंझा जुलाई महिना मं धमतरी सहर ले 5 कोस दूरिहा कोलियारी-खरेंगा गाँव के सडक मं खेल मन मं बूता करैइय्या मजूर मन के एक ठन गोहड़ी मन ले मिलेन. “फेर हमन बूता नई करबो त भूखं मर जाबो. हमन घर मं रहिके के खर्चा नई उठाय सकन (कोविड-19 के खतरा के सेती),” धमतरी ब्लॉक के खरेंगा गांव के भुखिन साहू हा कहिथे. वो हा 24 मजूर के गोहड़ी के सरदार आय. “हमन मजूर अन अऊ हमर करा बस हाथ अऊ गोड हवय. फेर बुता करे बखत हमन शारीरिक दूरी बना के रहिथन..."
वो अऊ दीगर लोगन मन सड़क के दूनो किनारा मं बइठ के दल-भात और साग खावत रहीं जेन ला अपन घर ले लाय रहिन. वो मन सुत बिहनिया 4 बजे उठके रांधथें, घर के काम बूता ला निबटा के बिहनिया खा-पी के 6 बजे खेत मं हबर जाथें. वो मन 12 घंटा बाद संझा 6 बजे तक ले घर लहुंटथें, ओकर बाद फेर रंधई-बूड़ई अऊ घर के दीगर काम बूता, भुखिन ह अपन अ ऊ अपन संग के माईलोगन के हर दिन ला बताथे.
भुखिन कहिथे, हमन रोज के दू एकड़ मं रोपा लगाथन, अऊ एकड़ पाछू 3,500 रुपिया मिलथे. ये एकड़ पाछू दाम ह अलग-अलग रहिथे. 3,500 से ले के 4,000 तक ले (धमतरी मं ये मौसम मं) जेन ह बातचीत अऊ मजूर मन के संख्या ले तय होथे.
भुखिन के घरवाला कुछेक बछर पहिली मजूरी करे बर भोपाल गे रहिस अऊ वो हा लहुंट के नई आइस. वो हर हम ला गाँव मं छोड़ दिस, वोकर अब हमर ले कोनो संपर्क नई ये, वो हा कहिथे. ओकर बेटा कालेज मं हे अऊ भुखिन के कमाय ले परिवार के दूनो के गुजर बसर होथे.
उहिच सड़क मं खेत मजूर मन के एक ठन अऊ गोहड़ी ले भेंट होईस – ये मन मं जियादा करके माई लोगन अऊ मरद मन धान रोपे बर खेत मं जावत रहिन. “ये हा हमर कमई के जरिया आय, एकर सेती हमन ला बूता करना हे. फेर हमन बुता नई करबो त फसल किहाँ ले आही? खाय बर अरन के जरूरत सबे के आय, धमतरी ब्लॉक के दर्री गांव के एक झिन ठेकेदार सबिता साहू ह कहिथे. अगर हमन कोरोना ले डरबो त कोनो बुता करे नई सकन. फेर हमर लईका मन ला कऊन खवाही? अऊ वइसे घलो (धानके खेत मं) हमर बुता अइसने हे के हम मन दुरी बनाके रहिथन. मंझा जुलाई महिना मं जब मंय येमन ले मिलय रहेंव सबिता अऊ ओकर गोहड़ी ह 25 एकड़ मं, पाछू एकड़ 3,600 रुपिया मं रोपा लगा चुके रहिस.
खरेंगा गाँव के एक झिन खेत मजूर हीरौंडी साहू कहिथे, “कुछु काम बूता नई रहिस (चढ़ती लॉकडाउन बखत). ओ बखत सब्बो कुछु बंद हो गे. फेर खरीफ खेती के समे आगे अऊ हमन बूता करे बर आगेन,”
धमतरी में श्रम विभाग के एक झिन अफसर हा मोला बताइस के लॉकडाउन के बखत देश भर के अलग-अलग जगा ले 20 जुलाई तक ले लगभग 1,700 मनखे मन लहुंट आय रहिन. ये मं पढ़इय्या लईका,नौकरिहा अऊ 700 मजूर रहिन. धमतरी के मुख्य चिकित्सा एवं स्वास्थ्य अधिकारी डॉ. डीके तुरे ह मोला बताईस, छत्तीसगढ़ ह अभू तक ले लगभग 10,500 कोविड -19 मामला के पुष्टि करे हवय. जिला मं अब तक ले कोविड-19 के 48 मामला सामने आय हवय.
हीरौंडी के अइसन गोहड़ी मं दर्री गांव के चंद्रिका साहू रहिस. ओकर दू झिन बेटी अऊ एक झिन बेटा हवय. एक झिन कालेज में पढ़त हे त दू झिन कच्छा 10 अऊ 12 मं. वो हा कहिथे, मोर घरवाला मजूर रहिस, एक दिन वोकर एक्सीडेंट मं गोड़ हा टूटगे. वोकर बाद ले वो हा काम-बूता नई करे सकिस अऊ तीन बछर पहिले आत्महत्या कर लिस. चंद्रिका के कमई ले ओकर परिवार के गुजारा चलथे. वोला हर महिना 350 रुपिया विधवा पेंशन मिलथे अऊ ये परिवार करा बीपीएल राशन कार्ड हवय.
हमन जतके मजूर मन ले गोठ बात करेन,वो सब्बो मन कोविड-19 के बारे मं जानत रहिन. कुछेक मन कहिन के वो मन ला एकर कोनो परवाह नई ये. कुछेक दूसर मन कहिन के बूता करे बखत वइसे घलो वो मन दुरिहा बना के रहिथें, जेन ह ठीक रहिस. सबिता के गोहड़ी के भुजबल साहू नांव के एक झिन मजूर कहिथे, हमन सीधा घाम मं बूता करथन जेकर सेती हमन ला कोरोना होय के संभावना कम हे.वो हा कहिथे, "एक घाओ जेन ला हो जाथे, त वोला मार डरथे,फेर हमन एकर ले नई डेरावन काबर के हमन मजूर अन."
ओहर कहिथे, धान के बुवई अऊ रोपई 15 दिन तक ले चलही, "एकर बाद हमर करा कोनो बूता-काम नई होही," जिला के धमतरी और कुरुद अइसने अकेल्ला ब्लॉक आंय जिंहाँ अपासी होथे तेकरे सेती इहाँ के किसान मन दु पंइत धान के खेती करथें, अऊ दुनों मौसम बर खेती के काम मिलत रहिथे. भुजबल हा कहिथे, "हमन ला अऊ बूता करे के जरुरत हवय."
अनुवाद: निर्मल कुमार साहू


text:
फूलवतिया अपन पारी ला अगोरत हवय, फेर ओकर 12 बछर के भाई शंकर लाल तीर के लीम के रुख तक सइकिल ले अपन दिन केआखिरी चक्कर मार ले रहिस. 16 बछर के फूलवतिया सड़क के कोंटा मं एक ठन कुकुर पिल्ला ला सोंवारत कहिथे, “आज मंय थोकन दूरिहा सइकिल चलाहूँ अऊ जल्दी लहुंट के आ जाहूं. कालि ले अवेइय्या पांच दिन तक ले, मंय वइसे घलो सइकिल नई चलाय सकंव. कपड़ा बऊरे ले या जोखिम भरे हो जाथे.”
फूलवतिया (असल नांव नई) ला कालि ले अपन महवारी होय का आस हवय, फेर, ये दरी–दीगर महिना के उलट – वो ला अपन इस्कूल ले मुफत के सैनिटरी नैपकिन नई मिलय, “आमतौर ले हमन ला उहाँ महवारी सुरु होय ले पैड मिलथे, फेर अब मंय जऊन कपड़ा ला बऊरे सकहूं, बऊरहूँ.”
उत्तर प्रदेश के चित्रकूट जिला के ओकर इस्कूल, देश के दीगर इस्कूल मन के जइसने, कोविड-19 लॉकडाउन सेती बंद हवय.
फूलवतिया अपन दाई-ददा अऊ दू भाई मन के संग, कर्वी तसील के तरौहा गांव के सोनपुर बस्ती मं रहिथे. ओकर दू दीदी घलो हवंय, जऊन मन के बिहाव होगे हवय अऊ दूसर जगा मं रहिथें. फूलवतिया के कच्छा 10 के परिच्छा देय रहिस अऊ 10 दिन के छुट्टी के बाद दूसर बेर इस्कूल जाय ला रहिस के तभे 24 मार्च के लॉकडाउन के घोसना हो गे. वो ह कर्वी ब्लॉक के सरकारी बालिका इंटर कालेज मं पढ़थे.
फूलवतिया कहिथे, “मंय अइसने कपड़ा खोजहूँ जऊन हा बऊरे नई जावत होय, ओकर एक ठन टुकड़ा ला बऊरहूँ. वोला दूसर बेर बऊरे के पहिली धोहूँ.” जुच्छा गोड़ रेंगे रहे सेती ओकर नकपलिस ऊपर धुर्रा जम गे रहय फेर ओकर सांवर गोड़ सुंदराय रहिस.
फूलवतिया अकेल्ला नई ये. उत्तर प्रदेश मं ओकर जइसने 10 मिलियन (1 करोड़) ले जियादा नोनी मन मुफत सैनिटरी पैड पाय के काबिल हवंय – जऊन ला वोमन के इस्कूल डहर ले बांटे गे रतिस. हमन ये पता नई नगे सकेन के सही मं फूलवतिया जइसने अऊ कतक नोनी मन ला ये पैड मिलत रहिस. फेर, येकर बाद घलो गर ये ह वोकर 10 वां हीस्सा घलो होय होही, त गरीब घर के अइसने 10 लाख ले जियादा नोनी मन होहीं जऊन मन ला ये मुफत सैनिटरी नैपकिन नई मिले सकत हवय.
राष्ट्रीय शैक्षिक योजना एवं प्रशासन संस्थान के भारत मं स्कूली शिक्षा नांव के रिपोर्ट के मुताबिक, यूपी मं कच्छा 6 ले 12 तक के नोनी मन के संख्या 10.86 मिलियन हवय. ये ह 2016-17 के आंकड़ा आय, एकर बाद के बछर मन के कऊनो आंकड़ा नई ये.
किशोरी सुरक्षा योजना (भारत सरकार के देश के हरेक ब्लाक मं चलेइय्या कार्यक्रम) के तहत, कच्छा 6 ले 12 वीं तक के नोनी मन मुफत सैनिटरी नैपकिन पाय के काबिल आंय. उत्तरप्रदेश मं ये कार्यक्रम के उद्घाटन 2015 मं तब के मुख्यमंत्री अखिलेश यादव के हाथ करे गे रहिस.
*****
कपड़ा ला धोय के बाद वोला वो ह कहाँ सुखाथे? ये सवाल के जुवाब मं फूलवतिया कहिथे, मंय वोला घर के भीतरी कऊनो अइसने जगा मं राख देथों जिहां ककरो नजर झन परय. मंय अपन ददा धन भाई मन ला घलो देखे नई देवंव. महवारी मं बऊरे अऊ धोय कपड़ा ला धूप मं नई सुखाय इहाँ बनेच अकन नोनी अऊ माई लोगन मं आम बात आय – जइसने के दीगर जगा मन मं घलो होथे, जेकर ऊपर घर के मरद मन के नजर नई परय.
कपड़ा ला धोय के बाद वोला वो ह कहाँ सुखाथे? ये सवाल के जुवाब मं फूलवतिया कहिथे, मंय वोला घर के भीतरी कऊनो अइसने जगा मं राख देथों जिहां ककरो नजर झन परय. मंय अपन ददा धन भाई मन ला घलो देखे नई देवंव. महवारी मं बऊरे अ ऊ धोय कपड़ा ला घाम मं नई सूखाय आम बात आय
जइसने के यूनिसेफ के कहना आय, “महवारी के बारे मं जानकारी के कमी ले गलत धारना बगरथे अऊ भेदभाव के हालत बनथे, अऊ येकर ले नोनी मन लइकापन के अपन अनुभव अऊ क्रियाकलाप ले बच सकत हवंय.”
लखनऊ के राम मनोहर लोहिया अस्पताल के वरिष्ठ स्त्री रोग विशेषज्ञ, डॉ. नीतू सिंह कहिथें, “महवारी के समे खून सोंखे बर नरम सूती कपड़ा बऊरे सुरक्षित आय, गर वो ला बने करके साफ करे जाथे, धोय जाथे, अऊ फिर वो ला घाम मं सुखाय गेय हो सिरिफ तभेच बैक्टीरिया के संक्रमन ले बचे जा सकथे, जियादा करके गाँव देहात मं येला धियान नई रखे जाय, येकरे सेती [नोनी अऊ जवान माईलोगन मं] अलकर जगा मं संक्रमन आम दिक्कत आय. फूलवतिया जइसने नोनी मन अब पैड के जगा मैला कपड़ा अपनाय हवंय, जेकर ले वो मन ला एलर्जी धन बीमारी हो सकत हवय.
फूलवतिया कहिथे, “इस्कूल मं हमन ला 3-4 पाकिट देय गे रहिस फेर वो अब सिरा गे हवय.” अब वो मन करा अतका पइसा नई ये के वो ये ला बजार ले बिसोय सकय.येकर बर वो ला हरेक महिना 60 रूपिया खरच करे ला होही. सबले कम दाम के 30 रूपिया मं आथे. वो ला हरेक महिना अइसन दू पाकिट के जरूरत होही.
ओकर ददा, दाई अऊ भैया सब्बो रोजी के खेत मजूर आंय जऊन मन मिलके एक दिन मं करीबन 400 रूपिया कमा लेथें. फूलवतिया के 52 बछर के दाई राम प्यारी अपन पोती ला खिचरी खवावत कहिथे, “अब ये ह घट के 100 रूपिया हो गे हवय अऊ कऊनो हमन ला अपन खेत मं बूता करे नई बलाय.”
बांटे के दूसर बेवस्था इहाँ नई ये. चित्रकूट के कलेक्टर शेष मणि पांडे ह बताथे, “हमन ये बखत रासन-पानी जइसने बुनियादी जरूरत डहर धियान देवत हवन. जिनगी बचाय एकेच प्राथमिकता हवय.”
राष्ट्रीय परिवार स्वास्थ्य सर्वेक्षण ( एनएफ़एचएस-4 ) के मुताबिक़, वर्ष 2015-16 मं देश मं 15-24 बछर के 62 फीसदी जवान माईलोगन मन महवारी के बखत अभू घलो कपड़ा बऊरत रहिन. उत्तर प्रदेश मं ये आंकड़ा 81 फीसदी रहिस.
28 मई के जब मासिक धर्म स्वच्छता दिवस आही, त ये हालत मं खुशी मनाय जइसने बहुते कुछु नहीं होही.
*****
ये समस्या सब्बो जिला मं समान रूप ले देखे जा सकत हवय. लखनऊ जिला के गोंसाईगंज ब्लाक के सलौली गाँव के उच्च प्राथमिक शाला के प्रिंसिपल यशोदानंद कुमार कहिथें, “हमन ला लॉकडाउन ले ठीक एक दिन पहिली नवा पैड मिले रहिस अऊ येकर पहिली के हमन वोला नोनी मन ला बाँट रतेन इस्कूल बंद करे ला परिस.”
निराशा सिंह फ़ोन मं बताथें, मंय अपन छात्रा मन ला महवारी ले जुरे दिक्कत ला लेके बात करथों. नैपकिन देय के संगे संग मं य हरेक महिना नोनी अऊ महिला कर्मचारी के संग बईठका करथों, जेकर ले वो मन ले महवारी के बखत मं साफ-सफई के महत्तम डहर बताय जा सके. फेर, अब इस्कूल हा करीबन दू महिना ले बंद हो गे हवय. वो ह मिर्जापुर जिला के उच्च प्राथमिक विद्यालय मवैया गांव के प्रिंसिपल हवंय. “मोर कतको छात्रा मन तऊन दूकान तक ले नई जाय सकंय जिहां ले वो मन ला पैड पाकिट मिल सकत हवय अऊ ये बताय के जरूरत नई ये के दीगर कतको नोनी मं येकर ऊपर 30-60 रूपिया खरच करे सकत होंहीं.”
चित्रकूट जिला के 17 बछर के अंकिता देवी अऊ ओकर 14 बछर के बहिनी, छोटी (दूनो के नांव बदल देय गे हवय) तय हवय के अतक पइसा खरच नई करे सकत होंहीं.फूलवतिया के घर ले करीबन 7 कोस दूरिहा चितरा गोकुलपुर गाँव के बासिंदा दूनों नोनी मन घलो कपड़ा बऊरे ला सुरु कर देंय हवंय. ओकर एक झिन दीदी घलो अइसने करत हवय, मंय जऊन बखत ओकर ले भेंट करे गेंय रहंय उहां नई रहिस, दूनो बहिनी एकेच इस्कूल चितरा गोकुलपुर के शिवाजी इंटर कालेज मं पढ़थें, जिहां अंकिता कच्छा 11 वीं मं पढ़थे, उहीं छोटी कच्छा 9 मं. ओकर ददा रमेश पहाड़ी (असल नांव नई) ह सरकारी दफ्तर मं सहायक के रूप मं काम करथे अऊ वोला महिना के करीबन 10,000 रूपिया तनखा मिलथे.
वो ह कहिथे, “पता नई ये दू महिना के तनखा मिलही धन नई, घर के भाड़ा देय घलो अभी बाकी हवय, ये सुरता करवाय मोर मकान मालिक ह मोला फोन करत रहिथे.” रमेश ह उत्तर प्रदेश के बन्दा जिला के मूल बासिंदा आय अऊ इहाँ काम करे ला आय रहिस.
अंकिता के कहना आय के तीर के दवई दूकान ह एक कोस दूरिहा हवय. फेर घर ले मुस्किल ले 300 मीटर दूरिहा मं जनरल स्टोर हवय, जिहां सैनिटरी नैपकिन रखाय रहिथे. अंकिता कहिथे, “हमन ला 30 रूपिया के एक पाकिट बिसोय ला दू पईंत सोचे ला परथे, हमन तीन बहिनी हवन, अऊ येकर मतलब आय महिना के कम से कम 90 रूपिया खरच करे.”
ये साफ हवय के इहाँ के अधिकतर नोनी मं करा पैड बिसोय बर पइसा नई ये. “लाकडाउन के बाद सैनिटरी पेड़ के बिक्री मं कऊनो बढ़ोत्तरी नई होइस,” राम बरसैया कहिथे, जेकर ले चित्रकूट के सीतापुर सहर मं ओकर दवा दूकान मं गोठियात रहंय अऊ इहाँ के हालत देख के लागथे के दूसर जगा मं के हाल घलो अइसने होही.
अंकिता मार्च महिना मं अपन हाईस्कूल के परिच्छा देय रहिस. वो ह कहिथे, “परचा बढ़िया बने रहिस. मंय कच्छा 11 वीं मं जीवविज्ञान लेय ला चाहत हवंव. मंय अपन ले बड़े कच्छा के पढ़ेइय्या मन ले जीवविज्ञान के वोमन के जुन्ना किताब मांगे रहेंव, फेर तभे इस्कूल बंद होगे.”
जीवविज्ञान काबर? ये सवाल के जुवाब मं वो हांसत कहिथे, “ लड़कियों और महिलाओं का इलाज करुंगी [टूरी अऊ माईलोगन मन के इलाज करहूँ] फेर मोला अब तक ले ये पता नई ये के येकर तियारी कइसने करना हवय.”
पारी अऊ काउंटरमीडिया ट्रस्ट के तरफ ले भारत के गाँव देहात के किशोरी अऊ जवान माइलोगन मन ला धियान रखके करे ये रिपोर्टिंग ह राष्ट्रव्यापी प्रोजेक्ट ' पापुलेशन फ़ाउंडेशन ऑफ़ इंडिया ' डहर ले समर्थित पहल के हिस्सा आय जेकर ले आम मइनखे के बात अऊ ओकर अनुभव ले ये महत्तम फेर कोंटा मं राख देय गेय समाज का हालत के पता लग सकय.
ये लेख ला फिर ले प्रकाशित करे ला चाहत हवव ? त किरिपा करके [email protected] मं एक cc के संग [email protected] ला लिखव
अनुवाद: निर्मल कुमार साहू


text:
कवर्धा। जिला मुख्यालय म हर सप्ताह होए वाला जनदर्सन अब नवा तरीका ले होही। जिला के नवा कलेक्टर ह पहल करत जनदर्सन म बिभागीय अधिकारी मन ल मउजूद रहे बर कहे हे। अऊ संग ही दूरस्थ क्षेत्र के लोगन मन बर अब हर महिना तहसील स्तर म घलो जनदर्सन लगाए के बात कहे गए हे। कलेक्टर अवनीश शरण के ये पहल ल लोगन मन काफी सराहत हें।
कवर्धा म जनदर्सन अब नवा तरीका ले
कवर्धा। जिला मुख्यालय म हर सप्ताह होए वाला जनदर्सन अब नवा तरीका ले होही। जिला के नवा कलेक्टर ह पहल करत जनदर्सन म बिभागीय अधिकारी मन ल मउजूद रहे बर कहे हे। अऊ संग ही दूरस्थ क्षेत्र के लोगन मन बर अब हर महिना तहसील स्तर म घलो जनदर्सन लगाए के बात कहे गए हे। […]


text:
जय जोहार । छत्तीसगढ़ सरकार (Chhattisgarh Government) ह महिला सुरक्षा के दिसा म खासकर बेटी के सुरक्षा, ओखर मान सम्मान के रक्षा, ओखर सुविधा अउ ओमन ल आवश्यक सेवा प्रदान करे बर एक ठीन अभिनव अभियान ’हमर बेटी-हमर मान’ प्रारंभ करे ल जावत हे। मुख्यमंत्री भूपेश बघेल ह आज ट्वीट कर ये जानकारी दीन हे।
वोहा किहीन कि ’हमर बेटी-हमर मान’ ए अभियान के तहत राज्य के पुलिस के महिला अधिकारी अउ कर्मचारी प्रदेस के सबो ज़िला म स्कूल-कॉलेज म जाके बेटी ल ओखर कानूनी अधिकार, गुड टच, बैड टच, छेड़खानी, यौन शोसण, साइबर क्राइम, सोसल मीडिया क्राइम ले बचाव अउ अधिकार जइसे बात म मार्गदर्सन देही अउ ओखर ले संवाद करही ।
अभियान के तहत गर्ल्स स्कूल, कॉलेज अउ महिला- युवती के उपस्थिति वाले प्रमुख जगह म पुलिस के स्पेसल महिला पेट्रोलिंग लगाए जाही । ’हमर बेटी हमर मान’ हेल्पलाइन बर एक मोबाइल नंबर घलो जारी करे जाही, जेमा बेटी अपन सिकायत, अपन परेसानी, अपन संग होवइया कोनो दुर्व्यवहार या अपराध के सूचना दर्ज करा पाही, जेमा प्राथमिकता ले कार्यवाही करे जाही । राज्य सरकार डहार ले ये घलो तय करे गेहे कि महिला संबंधी अपराध के विवेचना ल प्राथमिकता के आधार म महिला विवेचक ले ही करवाये जाही। महिला सुरक्षा बर लॉंच करे जवइया एप्लिकेसन के संबंध म स्कूल कॉलेज म जाके बताये जाही कि एखर इस्तेमाल कइसे करे जा सकत हे ।


text:
कोरबा । हसदेव पावर प्लांट के मिनी हाईड्रल प्लांट के डैम टूट जाए ले करोड़ों के नुकसान के आसंका जताए जात हे। बते जात हे कि दर्री स्थित 850 किलोवाट के मिनी हाईड्रल प्लांट के दूसर यूनिट म मेंटेनेन्स के काम चलत रहिस, तभु डैम के दीवाल म दरार आए के संग ही सेफ्टी वाल के टूटे ले प्लांट म पानी घुस गिस। डैम के फूटे ले हाईड्रल प्लांट म पानी भर गिस जेकर ले करोड़ो रुपिया के मसीन पानी म डूब गिस। श्रमिक नेता प्लांट के मेंटेनेन्स म लापरवाही ल घटना के कारन बतात हे। फिलहाल ये पूरा मामला ल लेके एचडीपीपी के अधिकारी कछु भी कहे ल बचत दिखत हे।
हाईड्रल प्लांट के डैम टूट जाए ले करोड़ों के नुकसान
कोरबा । हसदेव पावर प्लांट के मिनी हाईड्रल प्लांट के डैम टूट जाए ले करोड़ों के नुकसान के आसंका जताए जात हे। बते जात हे कि दर्री स्थित 850 किलोवाट के मिनी हाईड्रल प्लांट के दूसर यूनिट म मेंटेनेन्स के काम चलत रहिस, तभु डैम के दीवाल म दरार आए के संग ही सेफ्टी वाल […]
Related Posts
Nothing found!
It looks like nothing was found here!


text:
कवर्धा। जिला ह जीएसटी रिटर्न भरे म सबले फिसड्डी साबित होय हे। पूरा प्रदेस म कवर्धा नीचे ले तीसरा जगा म हे। देश म जीएसटी लागू होय एक बछर ले जादा समय बीत चुके हे, लेकिन कवर्धा म व्यापारी मन ह जीएसटी रिटर्न भरे म कोनो रूचि नइ लेवत हे। तीन हजार ले जादा व्यापारी मन ह जीएसटी पंजीयन त करे ले हे, मगर आधा ले घलो कम मन ह जीएसटी रिटर्न दाखिल करहे । ये मन म 346 लोग न ह त 6 महीना ले एक लाइन एंट्री नइ करेहे। अइसे म व्यापारी मन के पंजीयन निरस्त करे गेहे। येती व्यापारी मन के कहिना हे के कुछु चीज मन म जीएसटी काफी पेचीदा हे। यो कर सेती जीएसटी भरे म कोनो रुति नइ लेवक हे।
जीएसटी रिटर्न भरे म सबले फिसड्डी साबित होइस कवर्धा
कवर्धा। जिला ह जीएसटी रिटर्न भरे म सबले फिसड्डी साबित होय हे। पूरा प्रदेस म कवर्धा नीचे ले तीसरा जगा म हे। देश म जीएसटी लागू होय एक बछर ले जादा समय बीत चुके हे, लेकिन कवर्धा म व्यापारी मन ह जीएसटी रिटर्न भरे म कोनो रूचि नइ लेवत हे। तीन हजार ले जादा व्यापारी […]
Related Posts
Nothing found!
It looks like nothing was found here!